Ðe Xɔse Nye Ameɖokuifuflua? | Q & A\nGBE BUBU Afrikaans Albanian Amharic Arabic Armenian Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Greek Hiligaynon Hungarian Igbo Iloko Indonesian Italian Japanese Kinyarwanda Kirghiz Korean Lingala Lithuanian Malagasy Myanmar Norwegian Ossetian Polish Portuguese Romanian Russian Sepedi Serbian Sesotho (Lesotho) Setswana Shona Sinhala Slovak Slovenian Spanish Sranantongo Swahili Swedish Tagalog Thai Tsonga Turkish Twi Ukrainian Vietnamese Xhosa Zulu\nÐe Xɔse Nye Ameɖokuifuflua?\nAmeɖokuifuflu nye ameɖokuibeble si wɔnɛ be ame ŋea aɖaba ƒua ale si nuwo le ŋutɔŋutɔ dzi, eye metea ŋu dana sɔna le nuŋububu me o. Le kpɔɖeŋu me, ame aɖewo trɔna ɖe ahanono ŋu ne kuxiwo do mo ɖa. Le gɔmedzedzea me la, ahaa ate ŋu ana dzi naɖo eƒo be wòanɔ te ɖe kuxiawo nu. Gake mlɔeba la, ame siwo ɖoa ŋu ɖe aha ŋu la gblẽa nu le wo ɖokui ŋu. Alea kee wòle le subɔsubɔdzixɔsewo gomea?\nAme aɖewo susuna be xɔse fia be woaxɔ nya sia nya ko dzi ase. Wogblɔna be ame siwo lé xɔse me ɖe asi la medina be yewo ŋutɔ yewoade ŋugble le nyawo ŋu o alo be wometua woƒe dzixɔsewo ɖe kpeɖodzi sẽŋuwo dzi o. Woƒe nyawo fia be ame siwo si xɔse sẽŋu le la ŋea aɖaba ƒua ale si nuwo le ŋutɔŋutɔ dzi.\nBiblia gblɔ nya geɖe tso xɔse ŋu. Gake megblɔ kpɔ be míaxɔ nya sia nya ko dzi ase o. Eye mede kuviawɔwɔ le nuŋububu me dzi hã o. Ke boŋ egblɔ tso ame siwo xɔa nya sia nya dzi sena ŋu be wonye ame bebewuwo. (Lododowo 14:15, 18) Vavãe, anye bometsinuwɔwɔ be míaxɔ nya aɖe be enye nyateƒe esi míekpɔ eŋuti kpeɖodziwo o! Ðeko wòanɔ abe ɖe míetsyɔ nu ŋku dzi hafi le agbagba dzem be míatso mɔdodo si dzi ʋuwo sɔ gbɔ ɖo la me ene le esi ame aɖe be míawɔe ta ko.\nBiblia mede dzi ƒo be míaxɔ nya sia nya dzi ase o, ke boŋ exlɔ̃ nu mí be míana míaƒe kpɔɖeŋuŋkuwo nanɔ ʋuʋu ɖi be woagable mí o. (Mateo 16:6) Be míaƒe ŋkuwo nanɔ ʋuʋu ɖi bia be míawɔ míaƒe “tamebubu ŋutete” ŋu dɔ. (Romatɔwo 12:1) Biblia fia mí be míade ŋugble le kpeɖodziwo ŋu be míaƒe nyataƒoƒowo nanye esiwo me susu le siwo míetu ɖe nyateƒe dzi. Esia ƒe kpɔɖeŋuwo dze le agbalẽ siwo apostolo Paulo ŋlɔ la me.\nEsi Paulo ŋlɔ agbalẽ na Roma hamea la, medi be woaxɔ Mawu dzi ase le esi wògblɔe na wo be woaxɔ edzi ase ta ko o. Ke boŋ ede dzi ƒo na wo be woabu nu siwo ɖo kpe edzi be Mawu li ŋutɔŋutɔ la ŋu. Eŋlɔ bena: “[Mawu ƒe] nɔnɔme makpɔmakpɔawo dzena gaglãa wokpɔna tso xexea wɔwɔ dzi heyina, elabena wodzena wokpɔna le nu siwo wòwɔ la me, ɛ̃, eƒe ŋusẽ mavɔmavɔ kple Mawunyenye la dzena, ale be [ame siwo gbe Mawu la mate] ŋu ado taflatsɛ o.” (Romatɔwo 1:20) Paulo ɖe susu kple Hebritɔwo le mɔ sia tɔgbi nu le agbalẽ si wòŋlɔ na wo la me. Egblɔ be: “Nyateƒee, aƒe sia aƒe la, ame aɖee tsonɛ, gake ame si wɔ nuwo katã lae nye Mawu.” (Hebritɔwo 3:4) Le agbalẽ aɖe si Paulo ŋlɔ na Kristotɔ siwo nɔ Tesalonika me la, ede dzi ƒo na wo be woagaxɔ nya sia nya ko dzi ase o, ke boŋ be ‘woado nuwo katã akpɔ.’—1 Tesalonikatɔwo 5:21.\nXɔse le abe akpoxɔnu si kpɔa mía ta ene\nXɔse si wometu ɖe kpeɖodzi sẽŋuwo dzi o la ate ŋu akplɔ ame atrae ahagblẽ nu le eŋu hã. Paulo gblɔ tso ame aɖewo siwo doa vevie mawusubɔsubɔ le eŋɔli ŋu be: “Mele ɖase ɖim na wo be, dzo le wo me ɖe Mawu ŋu; gake menye le sidzedze vavãtɔ nu o.” (Romatɔwo 10:2) Ekema ɖe mele vevie ŋutɔ be míawɔ ɖe aɖaŋu sia si Paulo ɖo na Roma hamea dzi oa? Eŋlɔ bena: “Mina woatrɔ miaƒe nɔnɔme to miaƒe tamesusu wɔwɔ yeyee me, bene miado Mawu ƒe lɔlɔ̃nu nyui dzeameŋu si le blibo la kpɔ na mia ɖokui.” (Romatɔwo 12:2) Xɔse si míetu ɖe Mawu ŋuti sidzedze vavãtɔ dzi la menye ameɖokuifuflu o, ke boŋ enye ‘akpoxɔnu gã’ si kpɔa mía ta tso nu siwo ate ŋu agblẽ nu le míaƒe seselelãme alo mawusubɔsubɔ ŋu la si me.—Efesotɔwo 6:16.\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ Nya Kae Nàdi Be Yeabia Mawu?\nGBETAKPƆXƆ Nya Kae Nàdi Be Yeabia Mawu?


Yeremiya 52 | Biblia Le Internet Dzi | Xexe Yeye Gɔmeɖeɖe\nZedekiya dze aglã ɖe Babilon ŋu (1-3)\nNebukadnezar ɖe to ɖe Yerusalem (4-11)\nDu la kple gbedoxɔa tsɔtsrɔ̃ (12-23)\nWoɖe aboyo amewo yi Babilon (24-30)\nWoɖe Yehoyakin le gaxɔ me (31-34)\n52 Zedekiya+ xɔ ƒe blaeve vɔ ɖekɛ, esime wòzu fia, eye wòɖu fia ƒe wuiɖekɛ le Yerusalem. Dadaa ŋkɔe nye Hamutal,+ eye wònye Yeremiya si tso Libna vinyɔnu. 2 Ewɔ nu si nye vɔ̃ le Yehowa ŋkume, abe ale si Yehoyakim wɔ ene.+ 3 Esi Yehowa do dziku tae nu siawo dzɔ le Yerusalem kple Yuda va se ɖe esime wòɖe wo ɖa le eƒe ŋkuta.+ Eye Zedekiya dze aglã ɖe Babilon-fia ŋu.+ 4 Le Zedekiya ƒe fiaɖuɖu ƒe ƒe asiekelia me, le ɣleti ewolia ƒe ŋkeke ewolia dzi la, Babilon-fia Nebukadnezar* kple eƒe aʋakɔ bliboa ho ɖe Yerusalem ŋu. Woɖe to ɖee, eye woƒu kpo ɖe eŋu godoo va kpe.+ 5 Woɖe to ɖe dua va se ɖe Fia Zedekiya ƒe ƒe wuiɖekɛlia me. 6 Le ɣleti enelia ƒe ŋkeke asiekelia dzi la,+ dɔwuame la nu sẽ le dua me, eye nuɖuɖu aɖeke meli na dua me tɔwo o.+ 7 Mlɔeba woŋɔ dua ƒe gli, eye le zã me la, aʋawɔlawo katã to agbo si le gli eve dome le fia ƒe abɔ xa la ƒe mɔ hesi dzo, esime Kaldeatɔwo ƒo xlã dua; eye woto mɔ si ɖo ta Araba.+ 8 Ke Kaldeatɔwo ƒe aʋakɔa ti fia la yome, eye wova tu Zedekiya+ le Yeriko tagba, eye eƒe aʋakɔ bliboa ka le eŋu. 9 Wolé fia la hekplɔe va Babilon-fia gbɔ le Ribla le Hamat-nyigba dzi eye wòdrɔ̃ ʋɔnui. 10 Eye Babilon-fia wu Zedekiya viŋutsuwo le eŋkume, ewu Yuda-megãwo katã hã le afi ma le Ribla. 11 Eye Babilon-fia gbã ŋku na Zedekiya,+ ede akɔblikunyowui, eye wòkplɔe yi Babilon hetsɔe de gaxɔ me va se ɖe eƒe kugbe. 12 Le ɣleti atɔ̃lia ƒe ŋkeke ewolia dzi, si nye Babilon-fia Nebukadnezar* ƒe ƒe wuiasiekelia me la, fiaŋudzɔlawo ƒe amegã Nebuzaradan, si nye Babilon-fia ƒe dɔla, va Yerusalem.+ 13 Etɔ dzo Yehowa+ ƒe aƒe kple fia ƒe aƒe* kpakple aƒe siwo katã le Yerusalem, eye wòtɔ dzo aƒe gãwo katã hã. 14 Kaldeatɔwo ƒe aʋakɔ blibo si le fiaŋudzɔlawo ƒe amegã ŋu la gbã Yerusalem gliwo katã ƒu anyi.+ 15 Ke fiaŋudzɔlawo ƒe amegã Nebuzaradan ɖe aboyo dukɔ la ƒe ame tsɛwo dometɔ aɖewo kple dukɔ la ƒe ame siwo wogblẽ ɖe megbe ɖe dua me. Ekplɔ ame siwo na ta heva Babilon-fia gbɔ kpakple aɖaŋudɔwɔla bibi susɔeawo hã dzoe.+ 16 Ke fiaŋudzɔlawo ƒe amegã Nebuzaradan gblẽ dukɔa me tɔ dahe aɖewo ɖi be woanye waingbledelawo kple dzizizidɔwɔlawo.+ 17 Kaldeatɔwo gbã akɔblisɔti+ siwo le Yehowa ƒe aƒe la me kple kekeawo+ kpakple akɔbligazɔ+ si le Yehowa ƒe aƒe la me, eye wolɔ akɔbli la yi Babilon.+ 18 Eye wotsɔ dzofilɔgbaawo, sofiawo, dzotsinuawo, agba goboeawo,+ kpluawo+ kple akɔblinu siwo katã wozãna na subɔsubɔdɔ wɔwɔ le gbedoxɔa me la dzoe. 19 Fiaŋudzɔlawo ƒe amegã la lɔ gagbawo,+ dzoɖenuawo, agba goboeawo, dzofilɔgbaawo, akaɖitiawo,+ kpluawo kple vɔsagbaawo hã dzoe, sika nyuitɔ kple klosalo nyuitɔ wotsɔ wɔ nu siawo katãe.+ 20 Nu siwo Fia Salomo wɔ na Yehowa ƒe aƒe la: Sɔti eveawo, gazɔ gã la kple akɔblinyitsu wuieve+ siwo le gazɔ la te kple kekeawo ya ƒe akɔbli mele dada me o. 21 Sɔtiawo dometɔ ɖe sia ɖe kɔ abɔklugui* wuienyi, eye ka abɔklugui wuieve ate ŋu akpee ɖo,+ eƒe titrime le asibidɛ ene* ƒe kekeme, eye to le eme. 22 Akɔblie wotsɔ wɔ sɔti la ƒe tawoe; eye ta ɖeka ƒe kɔkɔme nye abɔklugui atɔ̃;+ gaɖɔ kple yevuboɖa siwo le ta la ŋu godoo va kpe katã nye akɔbli. Eye nu siawo tɔgbi kple yevuboɖaawo le sɔti evelia hã ŋu. 23 Yevuboɖaawo le blaasieke vɔ ade le axawo dzi, eye yevuboɖaawo katã le alafa ɖeka le gaɖɔ la ŋu godoo va kpe.+ 24 Fiaŋudzɔlawo ƒe amegã la lé nunɔlawo ƒe tatɔ Seraya+ kple Zefaniya+ si nye nunɔla evelia kpakple agbonudzɔla etɔ̃awo hã.+ 25 Elé fiaŋume ɖeka si le aʋawɔlawo nu la le dua me kple fiaŋume adre siwo ŋu woke ɖo le dua me, kple aʋafia ƒe agbalẽŋlɔla, ame si yɔa dukɔ la ɖe aʋawɔwɔ ŋu, kpakple dukɔ la me ŋutsu blaade siwo wokpɔ le dua me. 26 Fiaŋudzɔlawo ƒe amegã Nebuzaradan lé wo yi Babilon-fia gbɔ le Ribla. 27 Eye Babilon-fia wu wo le Ribla+ le Hamat-nyigba dzi. Ale woɖe aboyo Yuda tso eƒe anyigba dzi.+ 28 Ame siwo Nebukadnezar* ɖe aboyoe la woe nye esi: le ƒe adrelia me la, eɖe aboyo Yudatɔ akpe etɔ̃ kple blaeve vɔ etɔ̃.+ 29 Le Nebukadnezar*+ ƒe ƒe wuienyilia me la, eɖe aboyo ame* alafa enyi blaetɔ̃ vɔ eve tso Yerusalem. 30 Le Nebukadnezar* ƒe ƒe blaeve vɔ etɔ̃lia me la, fiaŋudzɔlawo ƒe amegã Nebuzaradan ɖe aboyo Yudatɔwo, wole ame* alafa adre blaene vɔ atɔ̃.+ Ameawo* katã le akpe ene alafa ade. 31 Le aboyoɖeɖe Yuda-fia Yehoyakin+ ƒe ƒe blaetɔ̃ vɔ adrelia me, le ɣleti wuievelia ƒe ŋkeke blaeve vɔ atɔ̃lia dzi la, Babilon-fia Evil-Merodak ɖe Yuda-fia Yehoyakin le gaxɔ me,* le ƒe si me wòzu fia.+ 32 Eƒo nu kplii tufafatɔe, eye wòɖoe ɖoƒe kɔkɔ wu fia bubu siwo katã le Babilon kplii. 33 Eya ta Yehoyakin ɖe eƒe gaxɔmewuwo ɖi; eye wòɖua nu le fia la gbɔ ɣesiaɣi le eƒe agbemeŋkekewo katã me. 34 Eye Babilon-fia naa nuɖuɖu si wòhiã gbe sia gbe lae le eƒe agbemeŋkekewo katã me va se ɖe eƒe kugbe.\n^ Asibidɛ ɖeka ƒe kekeme le sentimeta 1.85. Kpɔ Megbenyawo B14.\n^ Alo, “Luʋɔawo.”\n^ Egɔmeɖeɖe tẽe, “do Yuda-fia Yehoyakin ƒe ta ɖe dzi.”


Wotsrɔ̃ Yerusalem Kple Gbedoxɔ La | Biblia Me Ŋutinya\nGBE BUBU Acholi Afrikaans Albanian Amerika Tokunɔgbe Arabic Argentina Tokunɔgbe Armenian Armenian (West) Assamese Ateso Australia Tokunɔgbe Aymara Azerbaijani Azerbaijani (Cyrillic) Bambara Baoule Bicol Bislama Britain Tokunɔgbe Bulgarian Catalan Cebuano Chichewa Chin (Hakha) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chuvash Cinyanja Colombia Tokunɔgbe Costa Rica Tokunɔgbe Croatian Czech Czech Republic Tokunɔgbe Dangme Danish Drehu Dutch Ecuador Tokunɔgbe Efik Estonia Tokunɔgbe Estonian Eŋlisi Eʋegbe Faroese Fijian Finland Tokunɔgbe Finnish France Tokunɔgbe Franse Ga Garifuna Georgian German Greek Greenlandic Guarani Gun Guna Haitian Creole Hausa Hebrew Herero Hiligaynon Hindi Hiri Motu Hmong (Ɣi) Hungarian Hungary Tokunɔgbe Icelandic Igbo Iloko Indonesian Isoko Italian Japan Tokunɔgbe Japanese Jula Kabardin-Cherkess Kabiye Kabyle Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kongo Korean Krio Kwangali Kwanyama Lamba Laotian Latvian Lhukonzo Lingala Lithuanian Low German Luganda Lugbara Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mende Mexico Tokunɔgbe Miskito Mixe Mixtec (Guerrero) Mizo Mongolian Moore Myanmar Nahuatl (Guerrero) Nahuatl (Northern Puebla) Ndebele Ndonga Nepali Netherlands Tokunɔgbe Ngabere Nicaragua Tokunɔgbe Niuean Norwegian Nuer Nyaneka Nyungwe Nzema Oromo Ossetian Otomi (Mezquital Valley) Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Polish Portuguese Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romanian Runyankore Russia Tokunɔgbe Russian Rutoro Samoan Sango Sena Sepedi Serbian Sesotho (Lesotho) Setswana Seychelles Creole Shona Sidama Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swati Swedish Tagalog Tajiki Tamil Tankarana Tarascan Tatar Telugu Tetun Dili Thai Tiv Tlapanec Tojolabal Tok Pisin Tongan Totonac Tshwa Tsonga Turkish Turkmen (Cyrillic) Twi Tzeltal Tzotzil Uighur (Arabic) Ukrainian Umbundu Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yoruba Zapotec (Isthmus) Zapotec (Lachiguiri) Zulu\nEWU ƒe 10 tso esime Fia Nebukadnezar kplɔ Israel ƒe agbalẽnyala nyuiwo katã yi Babilon. Ke azɔ kpɔ nusi le dzɔdzɔm la ɖa! Wotɔ dzo Yerusalem. Eye wokplɔ Israel-vi, siwo womewu o la yina ɖe Babilon abe gamenɔlawo ene.\nÐo ŋku edzi be esiae Yehowa ƒe nyagblɔɖila la gblɔ be adzɔ ne ameawo metrɔ le woƒe mɔ vɔ̃wo dzi o. Gake Israel-viawo meɖo to nyagblɔɖilawo o. Wogblẽ Yehowa ɖi hesubɔ alakpamawuwo. Eyata ameawo dze na tohehe. Míenya esia, elabena Mawu ƒe nyagblɔɖila Xezekiel gblɔ nuvɔ̃, siwo Israel-viwo nɔ wɔwɔm la na mí.\nÈnya amesi Xezekiel nyea? Enye ɖekakpui, siwo Fia Nebukadnezar kplɔ yi Babilon ƒe 10 megbe hafi wotsrɔ̃ Yerusalem la dometɔ ɖeka. Ɣeyiɣi ma ke mee wokplɔ Daniel kple exɔlɔ̃ etɔ̃awo, Sadrax, Mesax kple Abed-Nego hã yi Babilon.\nEsi Xezekiel gale Babilon la, Yehowa ɖe nu gbegblẽ, siwo le dzɔdzɔm le Yerusalem-gbedoxɔa me la fiae. Yehowa wɔ esia to nukumɔ aɖe dzi. Xezekiel gale gaxɔ me kokoko, gake Yehowa na wòkpɔ nusianu, si le edzi yim le gbedoxɔa me la. Eye nusi Xezekiel kpɔ la dzi ŋɔ ŋutɔ!\nYehowa gblɔ na Xezekiel be: ‘Kpɔ ŋunyɔnu, siwo wɔm ameawo le le gbedoxɔa me la ɖa. Kpɔ glia ŋu ɖa; eyɔ fũ kple dawo kple lã bubuwo ƒe nɔnɔmetata. Azɔ kpɔe ɖa, Israel-viwo le wo subɔm!’ Xezekiel te ŋu kpɔ nusiawo katã, eye wòŋlɔ nusi le dzɔdzɔm la ɖi.\nYehowa bia Xezekiel be: ‘Èkpɔ nusi Israel ƒe kpɔlawo le wɔwɔm le vivimea?’ Ẽ, eya hã kpɔ esia. Ŋutsu 70, wo katã le alakpamawuwo subɔm. Wole gbɔgblɔm be: ‘Yehowa mele mía kpɔm o. Egblẽ anyigba la ɖi.’\nEmegbe Yehowa tsɔ nyɔnu aɖewo, siwo le gbedoxɔa ƒe dziehe-gbo nu la fia Xezekiel. Wonɔ anyi ɖe afima hele alakpamawu Tamus subɔm. Azɔ kpɔ ŋutsu, siwo le Yehowa ƒe gbedoxɔ ƒe mɔ nu la ɖa! Woanɔ ame 25. Xezekiel kpɔ wo. Wodze klo do ɖe ɣedzeƒe hele ta dem agu na ɣe!\nYehowa gblɔ be: ‘Amesiawo metsɔ bubu aɖeke nam o. Menye nu vlo ɖeɖeko wɔm wole o, ke wova le ewɔm le nye gbedoxɔ me ke hã!’ Eyata Yehowa do ŋugbe be: ‘Matrɔ nye dziku akɔ ɖe wo dzi. Eye ne wotsrɔ̃ la, mavem o.’\nEsi Yehowa tsɔ nusiawo fia Xezekiel megbe anɔ abe ƒe etɔ̃ ko ene ye Israel-viwo dze aglã ɖe Fia Nebukadnezar ŋu. Eyata eho aʋa ɖe wo ŋu. Ƒe ɖeka kple afã megbe la, Babiloniatɔwo mu Yerusalem-gliawo, eye wotɔ dzo du la kolikoli. Wowu ame geɖe hekplɔ ame geɖe yi Babilon abe gamenɔlawo ene.\nNukatae Yehowa na tsɔtrɔ̃ dziŋɔ sia va Israel-viwo dzi? Elabena womeɖo to Yehowa o, eye womewɔ eƒe sewo dzi o. Esia fia be ele vevie be míawɔ nusi Mawu gblɔ la ɣesiaɣi.\nGbã la, woɖe mɔ na ame ʋɛ aɖewo be woanɔ Israel-nyigba la dzi. Fia Nebukadnezar tsɔ Yudatɔ aɖe, si ŋkɔe nye Gedalya la ɖo amesiawo nu. Gake Israel-vi aɖewo wu Gedalya. Fifia ameawo le vɔvɔ̃m be Babiloniatɔwo ava tsrɔ̃ yewo katã le nu vlo, si wowɔ la ta. Eyata wozi Yeremya dzi be wòakplɔ yewo ɖo, eye wosi yi Egipte.\nEsia na Israel-nyigba la tsi anyi ƒuƒlu. Ame aɖeke menɔ anyigba la dzi o hena ƒe 70. Etsi ƒuƒlu keŋkeŋ. Gake Yehowa do ŋugbe be le ƒe 70 megbe la, yeakplɔ yeƒe dukɔ agbɔe. Hafi ɣemaɣi naɖo la, nukae le dzɔdzɔm ɖe Mawu ƒe amewo dzi le Babilon-nyigba, si dzi wokplɔ wo yii la dzi? Na míakpɔe ɖa.\nFiawo II, 25:1-26; Yeremya 29:10; Xezekiel 1:1-3; 8:1-18.


GBE BUBU Afrikaans Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Finnish Franse German Gujarati Hindi Hungarian Igbo Indonesian Italian Japanese Kannada Korean Latvian Lithuanian Marathi Norwegian Papiamento (Curaçao) Polish Portuguese Punjabi Romanian Russian Samoan Sepedi Setswana Slovak Slovenian Spanish Swahili Swedish Tagalog Ukrainian Urdu Vietnamese\nNE ÈLÉ ŋku ɖe agbenɔnɔ ƒe dzidzenuwo ŋu le nyitsɔ laa ƒe ƒewo me la, àde dzesi nɔnɔme aɖe kɔte. Ðikeke mele eme o be ame geɖe va le agbenyuinɔnɔ ŋuti gɔmeɖosewo dome gblẽm. Nuka tututue nudzɔdzɔ sia fia?\nÐe wòfia be evɔ na míaƒe ŋkuʋuʋu bliboa kple amegbetɔƒomea katã, eye míegogo tsɔtsrɔ̃ ɖikaa abe alesi ame aɖewo gblɔnɛ enea? Alo ɖe tɔtrɔ mawo nye alesi nuwɔnawo buna gatrɔna vana le ŋutinya me ƒe akpa aɖe koa?\nNenemae ame geɖe susunɛ. Wobua agbenyuinɔnɔ si dome gblẽ le míaƒe ŋkekea me be enye tɔtrɔ gbogbo siwo va, eye le ɣeyiɣi aɖe megbe la wobu le ŋutinya katã me la dometɔ ɖeka ko. Wole mɔ kpɔm bliboe be nɔnɔmeawo ava trɔ mlɔeba eye woagatrɔ ɖe agbenyuinɔnɔ ŋuti dzidzenu kɔkɔwo ŋu. Ðe woƒe nukpɔsusua sɔa?\nMina míatsɔ agbalẽ aɖe si ame geɖe xɔ se be eƒe dzidzenuwo le agbenyuinɔnɔ gome sɔ—si nye Mawu ƒe Nya, Biblia—la alé ŋku ɖe nyawo ŋui kpɔ. Egbe xexea tsɔtsɔ sɔ kple nyagblɔɖi siwo Biblia tsɔ ɖɔ amegbetɔwo ƒe ŋutinya me ɣeyiɣi si ɖe dzesi wu ɖesiaɖe la akɔ nu me na mí geɖe. Eyae nye ɣeyiɣi si wòyɔ be “ŋkeke mamlɛawo” alo “nuɖoanyiawo ƒe nuwuwu.” (Timoteo II, 3:1; Mateo 24:3) Abe alesi nyagbeawo ɖee fiae ene la, enye ɣeyiɣi aɖe ƒe nuwuwu eye wònye bubu ƒe gɔmedzedze.\nMawu ƒe Nya gblɔe ɖi be “ɣeyiɣi sesẽ siwo me nɔnɔ asesẽ” ava le ŋkeke mamlɛawo me. Be wòakpe ɖe amesiwo léa ŋku ɖe nu ŋu la ŋuti woade dzesi ŋkeke mamlɛawo la, Biblia na numeɖeɖe geɖe siwo ƒo ƒu ɖɔ ɣeyiɣi tɔxɛ sia nyuie alo wonye dzesi ƒokpli.\nNɔnɔme Gbegblẽ Siwo Le Amewo Me\nDe dzesi nudzɔdzɔawo dometɔ ɖeka si bɔ egbea: ‘Mawusosroɖa ƒe nɔnɔme anɔ amewo si, gake woagbe eƒe ŋusẽ.’ (Timoteo II, 3:2, 5) Nuwɔwɔ le ameɖokui si mekpɔ ŋusẽ ɖe amewo dzi eye wòƒo ke ɖe to alea gbegbe le ŋutinya katã me kpɔ o. Amewo gbe Mawu kura be menye eyae dze afia nusi nyo o, eye ame akpa gãtɔ mexɔ Biblia dzi se be eya me koe nyateƒea le o. Ele eme baa be subɔsubɔhawo kpɔtɔ li ya, gake wo dometɔ geɖe mekpɔa ŋusẽ gobii aɖeke ɖe amewo dzi o. Motsyɔnu ko wònye.\nBiblia gayɔ dzesia ƒe akpa bubu: ‘Amewo lanye ɖokuidzimaɖulawo, ame wɔadãwo,’ eye “le nu madzɔmadzɔ wɔwɔ ƒe agbɔsɔsɔ ŋuti la ame geɖewo ƒe lɔlɔ̃ nu latsi.” (Timoteo II, 3:2, 3; Mateo 24:12) Helagbe me nya si gɔme woɖe be “wɔadã” ƒe gɔmeɖeɖe aɖewo fia “amesi mekpɔa nublanui alo sea veve ɖe ame ti o.” Egbea ɖevi dzaa geɖe le ‘adã wɔm’ eye wole ŋutasẽnu vɔ̃ɖi geɖe wu wɔm.\nGakpe ɖe eŋu la, ŋgɔyiyi si wɔm wole le mɔɖaŋu kple ganyawo me kabakaba kple ŋukeklẽ si nusiawo he vɛ la wɔe be ame geɖe va le asi ɖem le nuwɔna siwo ŋu wodea asixɔxɔe tsã ŋu. Wotoa mɔ ɖesiaɖe dzi, ne eganye nufitifitiwɔwɔ gɔ̃ hã, bene yewoakpɔ viɖe geɖe alesinu yewoate ŋui be woatsɔ aɖi kɔ na woƒe ɖokuitɔdidi ƒe dzodzrowo, eye wometsɔ ɖeke le nusi wòagblẽ le ame bubuwo ŋu la me o. Tsatsadada si dzi ɖe dzi ŋutɔ hã nye ɖokuitɔdidi ƒe kpeɖodzi bubu, eye ƒe geɖe siwo va yi nyitsɔ laa ƒe nuvlowɔwɔ ŋuti kɔntabubu nye esia ƒe kpeɖodzi sẽŋu si dze ƒã.\nDzesia ƒe akpa aɖe si bɔ, vevietɔ le míaƒe ɣeyiɣia mee nye si: Amewo “[alɔ̃] . . . hadzedze wu esi woalɔ̃ Mawu.” (Timoteo II, 3:2, 4) Eƒe kpɔɖeŋu ɖekae nye be amewo dina ŋutilãmevivisese, gake womedina be yewoatsɔ agba si srɔ̃ ɖeka gbɔ nɔnɔ le woƒe agbenɔɣi katã me hena vɛ ya o. Emetsonue nye ƒomekadodo siwo le gbegblẽm, ɖevi siwo dzi medzɔna o eye ƒomekadodo ƒe seselelãme aɖeke mele wo si o, dzilaɖekɛwo, kple nulɔdɔ siwo le dzidzim ɖe dzi.\nDzesia ƒe akpa bubue nye be “amewo lanye ɖokuilɔ̃lawo, galɔ̃lawo.” (Timoteo II, 3:2) Germanytɔwo ƒe magazine si nye Die Zeit gblɔ be “nusi kpɔa ŋusẽ ɖe [ganyawo ŋuti ɖoɖo si li egbea] dzie nye ɖokuitɔdidi.” Gadidi va zu nu vevitɔ kekeake le amewo ƒe agbe me fifia wu ɣeyiɣi ɖesiaɖe si va yi. Le ɖokuitɔdidi ƒe nuwo yometiti alea me la, woŋea aɖaba ƒua nuwɔna nyui bubuwo dzi.\nTsɔ kpe ɖe amegbetɔwo ƒe agbenɔnɔ si dome agblẽ si Biblia ɖɔ ŋu la, egagblɔe ɖi be le ŋkeke mamlɛawo me la, nɔnɔmeawo atɔtɔ wòagbɔ eme eye wòagblẽ nu le amegbetɔƒomea ŋu. Le kpɔɖeŋu me, egblɔ be “dukɔ latsi tre ɖe dukɔ ŋuti, eye fiaɖuƒe ɖe fiaɖuƒe ŋuti, eye anyigbaʋuʋu gã kple dɔwuame kple dɔvɔ̃wo lava teƒeteƒewo.”—Luka 21:10, 11.\nƔeyiɣi aɖeke meva le ŋutinya me kpɔ esi nudzɔdzɔ dziŋɔwo dzɔ le xexeame katã si gblẽ nu le ame geɖe ŋu le ɣeyiɣi kpui aɖe ko me abe alesi wòdzɔ le ƒe alafa 20 lia me ene o. Le kpɔɖeŋu me, wowu amesiwo wu miliɔn 100 le aʋawɔwɔwo me le ɣeyiɣi ma me, eye xexlẽme sia sɔ gbɔ zi gbɔ zi nanewo wu amesiwo wowu le aʋa siwo wowɔ le ƒe alafa geɖe siwo va yi me ƒe ƒuƒoƒo. Aʋa eve siwo to vovo na bubu ɖesiaɖe ale gbegbe be woyɔ wo be xexemeʋawo la dzɔ le ƒe alafa 20 lia me. Aʋa aɖeke medzɔ le xexeame katã nenema kpɔ o.\nŊusẽkpɔɖeamedzi Vɔ̃ɖi Aɖe\nBiblia gaɖee fia hã be gbɔgbɔmenuwɔwɔ sẽŋu aɖe si vɔ̃ɖi, “si woyɔna be: Abosam kple Satana,” la li eye eɖo tame be yeable amewo woaɖe asi le agbe ɖɔʋu vavãtɔ ŋu ahe wo ade agbe ƒaƒã nɔnɔ me. Egblɔ be eɖi va anyigba dzi le ŋkeke mamlɛawo me, eye “dzi le ekum ŋutɔ; elabena enyae be vovoɣi vi aɖe ko yekpɔ.”—Nyaɖeɖefia 12:9, 12.\nWoƒo nu tso Abosam ŋu le Biblia me be enye “yameŋusẽ ƒe fia, si nye gbɔgbɔ, si le ŋu sẽm azɔ le vi sẽtowo me.” (Efesotɔwo 2:2) Esia fia be Abosam kpɔa ŋusẽ triakɔ ɖe amegbetɔ geɖewo dzi eye zi geɖe womenyana o, abe alesi ɣeaɖewoɣi míedea dzesi ɖiƒoƒo si le yaƒoƒo me o ene.\nLe kpɔɖeŋu me, Satana ƒe ŋusẽkpɔɖeamedzi dzena le nyatakakamɔnu geɖe siwo li egbea me: siwo nye videowo, sinimawo, television, Internet, boblododowo, agbalẽwo, magazinewo, kple nyadzɔdzɔgbalẽwo. Nusiwo le wo me ƒe akpa gãtɔ, vevietɔ esiwo wowɔ na sɔhɛ siwo si susu vɔ̃ mele hafi o nye esiwo me nutovowɔwɔ siwo gbɔ eme le, abe fuléle amesiwo ƒe ŋutigbalẽ to vovo, gbɔgbɔyɔyɔ, agbegbegblẽnɔnɔ, kple ŋutasẽnuwɔna si gbɔ eme ene.\nEwɔa dɔ ɖe dzianukwaretɔ geɖe dzi ne wokpɔ alesi xexeamenudzɔdzɔwo egbea sɔ kple nusiwo Biblia gblɔ le ŋkeke mamlɛawo ŋu lae. Nyateƒee, nanewo dzɔ le ŋutinya me do ŋgɔ na ƒe alafa 20 lia siwo ne woagblɔe dzro ko la, wodze abe ɖe wosɔ kple nusiwo Biblia gblɔ ene ya. Gake ƒe alafa 20 lia kple 21 lia si me míele fifia me koe woate ŋu akpɔ dzesia ƒe akpa ɖesiaɖe.\nƔeyiɣi si Gbɔna\nAmesiwo xɔe se be woatsrɔ̃ ameƒomea ɖa kple amesiwo gblɔna be nuwo ayi edzi abe alesi wonɔ tso blema ke ene la siaa ƒe nukpɔsusuawo mesɔ o. Ke boŋ Biblia ɖee fia eme kɔ ƒã be nuɖoanyi yeye aɖe kura ava xɔ ɖe xexemenuɖoanyi si le anyigba dzi ɖum fifia la teƒe.\nEsi Yesu yɔ ŋkeke mamlɛawo ƒe dzesia ƒe akpa vovovoawo vɔ la, egblɔ be: “Nenema ke miawo hã, ne miekpɔ nusiawo le eme vam la, midze sii bena, mawufiaɖuƒe la gogo.” (Luka 21:31) Mawu ƒe Dziƒofiaɖuƒeae nye tanya vevi si ŋu Yesu ɖe gbeƒã tsoe. (Mateo 6:9, 10) Eye Mawu ɖoe wònye Fiaɖuƒe ma ƒe Fia, eye enye dziɖuɖu aɖe si aɖu anyigba katã dzi kpuie.—Luka 8:1; Nyaɖeɖefia 11:15; 20:1-6.\nLe ŋkeke mamlɛawo ƒe nuwuwu la, Mawu ƒe Dziƒofiaɖuƒea si le Kristo sime la aɖe eƒe futɔwo katã ɖa—woawoe nye Abosam kple amesiwo katã dea edzi—eye wòatsɔ dzɔdzɔenyenye xexe yeye aɖo esi li egbea si me agbenyuinɔnɔ aɖeke mele o la teƒe. (Daniel 2:44) Le xexe yeye sia me la, dzianukwaretɔwo ase vivi le agbe mavɔ me le anyigba si wotrɔ wòzu paradiso la dzi.—Luka 23:43; Petro II, 3:13; Nyaɖeɖefia 21:3, 4.\nAmesiwo lé fu agbenyuinɔnɔ si dome gblẽ egbea eye wokpɔe dze sii be ŋkeke mamlɛawo ƒe dzesi ƒokplia le eme vam le nusiwo le dzɔdzɔm fifia me la ate ŋu akpɔ mɔ na etsɔme wɔnuku aɖe. Le esia ta míeda akpe na Mawu Ŋusẽkatãtɔ, amesi tsɔa ɖe le eme na mí amegbetɔwo eye tameɖoɖo wɔnuku le esi na eƒe nuwɔwɔ, si nye anyigba la.—Psalmo 37:10, 11, 29; Petro I, 5:6, 7.\nYehowa Ðasefowo kpe wò be nàsrɔ̃ nu geɖe tso mía Wɔla lɔ̃ame la kple agbedzadzɛnɔnɔ ƒe xexe si le ŋgɔ, si ŋugbe wòdo na amesiwo katã adii la ŋuti. Abe alesi Biblia gblɔe ene la, “esiae nye agbe mavɔ la bena, woanya wò, Mawu vavã ɖeka la, kple Yesu Kristo, si nèdɔ ɖa la.”—Yohanes 17:3.\nDzianukwaretɔwo ase vivi le agbe mavɔ me le paradisonyigba dzi\nƉoe Ɖe Amewo Ɖoe Ɖe Amewo Gɔmesese Kae Le Nudzɔdzɔ Siawo Katã Ŋu?\ng00 4/8 axa 9-11


Yesu Hame Vavã - Wikipedia\nYesu Hame Vavã\n"Yesu Hame Vavã" (True Jesus Church) la enye subɔsubɔ hame faa si woɖo le Beijing, China le ƒe 1917 me. Egbe la, ame abe miliɔn ɖeka kple afã tso dukɔ blaene vo atɔ̃ me le ha sia me. Hamea, si do ha kple Kristo subɔsubɔ hawo si woyɔna be "Pentecostal" la, dze egɔme abe ƒe alafa ɖeka enye si. Woɖo ha sia ɖe Ghana le ƒe 1985 me. Woƒe ɖoɖo enye be yewoa gblɔ mawunya na dukɔwo katã hafi Yesu na ga trɔ ava zi eveliae. Hamea ƒe xɔse vevietɔ ewoawo enye:\nGbɔgbɔ Kɔkɔe - Gbevovowo gbɔgblɔ nye ɖeɖefia be miéxɔ Gbɔgbɔ Kokoe, eye wonye ŋugbedodo nami be mianyi Dziƒofiaduƒe la ƒe dome.\nTsitadede - Mawutsideta kple tsi eya enye nuvɔtsɔtsɔke kple agbeyeye nɔnɔ ƒe sakramento. Wodena mawutsita kple tsigbeagbe, abe tɔsisi, atsiaƒu, alo kpetome tɔlɛ. Mawutsitadela, amesi xɔ mawutsideta xoxo tó tsi kple Gbɔgbɔ KɔKoe me la, eyae dena mawutsita le Aƒetɔ Yesu Kristo ƒe ŋkɔme. Edze bena amesi le mawutsideta xɔm la woanyrɔe blibo ɖe tsi me, eƒe mo nanɔ anyigba kpɔm.\nAfɔ kɔklɔ - Afɔ kɔklɔ ƒe sakramentoe nana be miwɔna ɖeka kple Yesu Kristo. E zuna abe ŋukuɖoɖonudzi nami be lɔlɔ, kɔkɔenyenye, ɖokuibɔbɔ, tsɔtsɔke, kple amenuveve nanɔ miasi. Edze be amesiame sixɔ mawutsideta tó tsi me la, woaklɔ afɔ nɛ le Yesu Kristo ƒe ŋkɔme. Miawɔ Afɔklɔ na mianɔewo gasiagame ne miekpɔ bena ehiã.\nNuɖuɖu kɔkɔe - Kɔminio Kɔkoe nye sakramento, si mietsɔna ɖoaŋku miaƒetɔ Yesu Kristo ƒeku dzi. Tó eyamee miexɔna Aƒetɔla ƒe ŋutilã kple Ʋù be miawɔɖeka kplii, be miakpɔ agbemavɔ, eye miafɔ le ŋkeke mamlea dzi. Woawɔ sakramento sia enuenu zi alesi dze. AbolomaƲamaƲa ɖeka kple vɛtikutsetse ƒe tsi koe wazã\nSabat - Sabbath, sinye ŋkeke adrelia le kɔsiɖa la me la nye Ŋkeke Kɔkoe si Mawu yra eye wowoe kɔkoe. Woduna Sabbath tó Mawu ƒe amenuveve me, be miado kɔkɔ Mawu ƒe nuwokata wɔwɔ kple agbemavɔ dzi, kple dzideƒo bena agbemavɔ na tumi le agbesigbɔna la me.\nYesu Kristo: Yesu Kristo, nya la si va zu ŋutila, Eku de atitsoga ŋuti hena nuvɔwo tsɔtsɔ ke, Efɔ tso amekukuwo dome le ŋkeke etɔagbe eye wo yi ɖe dzifo. Eya koe nye amegntɔwo ɖela, dziƒo kple anyigba wɔla, kple Mawu vava la.\nBiblia Kɔkɔe (Ŋɔŋlɔ Kɔkɔe): "Biblia kɔkɔe, sime Nubala xoxoa kple yeyea le, nye Mawu ƒe , esia nye nyaŋlɔɖi vava, kple nu siwo ŋu Kristotɔwo nɔna agbe ɖo.\nƉeɖe: "Ɖeɖe tso na Mawo ƒe amenuveveme to xɔse me. Elena Xɔsetɔwo be woa ɖonu ɖe Gbɔgbɔ Kɔkɔe nu hena kɔkɔe nyenye, Mawu dodo ɖe dzi, kple lɔlɔ na amegbetɔwo".\nAfiatsoso mamlea: Yesu ƒe vava evelia anɔ ŋkeke mamledzi ne Eɖi tso dziƒo va ʋɔnu dzrɔ ge xexea: amedzɔdzɔewo akpɔ agbemavɔ, ke amevɔɖiwo ya woabu yi ɖe mavɔme.\nWoɖee tso "https://ee.wikipedia.org/w/index.php?title=Yesu_Hame_Vavã&oldid=47614"\nWotrɔ axa sia susuea le 04:18, 25 Dzodze 2017.


Wona Ablɔɖe Mi To Amenuveve Me—Romatɔwo 6:14 | Nusɔsrɔ̃\n“Mele be nu vɔ̃ naɖu aƒetɔ ɖe mia dzi o, elabena . . . amenuveve tee miele.”—ROM. 6:14.\nHADZIDZI: 2, 61\nNu ka tae tafe la nye Mawu ƒe amenuvevenunana?\nGɔmesese ka nue míabu mía ɖokuiwo be ‘míeku na nu vɔ̃’ le?\nNe míedea asixɔxɔ Mawu ƒe amenuvevenunanaa ŋu la, nu ka tae wòle be esia naʋã mí be míaƒo asa na nu vɔ̃ ƒomevi ɖe sia ɖe?\n1, 2. Nu ka tae Romatɔwo 5:12 nye mawunyakpukpui vevi aɖe na Yehowa Ðasefowo?\nTSƆE be èdi be yeaŋlɔ mawunyakpukpui vovovo siwo Yehowa Ðasefowo nya nyuie hezãna edziedzi la ɖi. Ðe Romatɔwo 5:12 hã anɔ esiwo ava susu me na wò gbã la domea? Bu zi gbɔ zi ale si nèhe susu yi nya si nye, “Ale si ko to ame ɖeka dzi nu vɔ̃ va xexea me, eye to nu vɔ̃ me ku la va, ale ku la kaka ɖe amewo katã dome, esi wo katã wɔ nu vɔ̃ ŋuti” la dzii ŋu kpɔ.\n2 Wohe susu yi mawunyakpukpui ma dzi zi gbɔ zi geɖe le Nu Kae Biblia Fia Mí? gbalẽa me. Ne èle agbalẽ sia srɔ̃m kple viwòwo alo ame bubuwo la, anɔ eme be àxlẽ Romatɔwo 5:12 esime nèle tame si Mawu ɖo ɖe anyigbaa ŋu, tafe la kple nɔnɔme si me ame kukuwo le me ɖem na wo le ta 3, 5 kple 6 lia me. Gake zi nenie wò susu yia Romatɔwo 5:12 me nyawo dzi ne èle tenɔnɔ si le asiwò le Yehowa ŋkume, wò nuwɔnawo kple wò etsɔmemɔkpɔkpɔwo ŋu bum?\n3. Nu kae wòle be wòanɔ susu me na mí ku ɖe nu vɔ̃ ŋu?\n3 Le nyateƒe me la, nu vɔ̃ mewoe mí katã míenye. Míedaa vo gbe sia gbe. Ke hã, míeka ɖe edzi be Mawu ɖoa ŋui be kewɔ míenye, eye elɔ̃na faa be yeatsɔ míaƒe nu vɔ̃wo ake mí. (Ps. 103:13, 14) Le kpɔɖeŋugbedodoɖaa me la, Yesu fia mí be míado gbe ɖa abia Mawu be: “Tsɔ míaƒe nu vɔ̃wo ke mí.” (Luka 11:2-4) Eya ta susu aɖeke meli si tae míaganɔ nu xam ɖe nu vɔ̃ siwo Mawu tsɔ ke xoxo la ta o. Ke hã, ne míede ŋugble le ale si Mawu ate ŋu atsɔ míaƒe nu vɔ̃wo ake míi ŋu la, aɖe vi na mí.\nMAWU TSƆA NU VƆ̃ KENA LE EƑE AMENUVEVE NU\n4, 5. (a) Nu kae kpe ɖe mía ŋu míese nya si le Romatɔwo 5:12 la me? (b) Nu kae “amenuveve” si ŋu nya wogblɔ le Romatɔwo 3:24 la fia?\n4 Míekpɔ numeɖeɖe vevi aɖewo le nya siwo ƒo xlã apostolo Paulo ƒe nya si dze le Romatɔwo 5:12 la me, vevietɔ le ta 6 lia me. Numeɖeɖe siawo akpe ɖe mía ŋu míase ale si Yehowa ate ŋu atsɔ míaƒe nu vɔ̃wo ake mí la gɔme. Wogblɔ le ta 3 lia me be: “Wo katã wɔ nu vɔ̃, . . . eye nunana faa wònye be woto tafe si Kristo Yesu xe la dzi na ablɔɖe wo, eye wobu wo be wole dzɔdzɔe le eƒe amenuveve me.” (Rom. 3:23, 24) Nu kae “amenuveve” si ŋu Paulo ƒo nu tsoe la fia? Numekugbalẽ aɖe gblɔ be gɔmesese si le Helagbe me nya si Paulo zã ŋue nye be “woawɔ nane na ame faa, eye womanɔ mɔ kpɔm na teƒeɖoɖo aɖeke o.” Menye eƒe agbagbadzedze teƒe ɖom wole nɛ o eye medze nɛ hã o.\n5 Agbalẽnyala John Parkhurst gblɔ be: “Ne wole nu ƒom tso Mawu alo Kristo ŋu la, zi geɖe la, [Helagbe me nya ma] kuna ɖe woƒe amenuveve si amegbetɔwo medze na o alo ɖeɖe kple xɔxɔ si wona amegbetɔwo dɔmenyotɔe la ŋu.” Eya ta, ale si woɖe “amenuveve” gɔme le Xexe Yeye Gɔmeɖeɖe Biblia me la sɔ. Gake aleke Mawu ɖe amenuveve sia fiae? Eye aleke wòku ɖe míaƒe mɔkpɔkpɔ kple ƒomedodo si le mía kple Mawu dome ŋu? Mina míakpɔe ɖa.\n6. Ame kawoe Mawu ƒe amenuveve la ate ŋu aɖe vi na?\n6 Adam ye nye “ame ɖeka” si dzi nu vɔ̃ kple ku to “va xexea me.” Eya ta “ame ɖeka ƒe vodada wɔe be ku ɖu fia.” Paulo gblɔ be Mawu ƒe ‘amenuveve ƒe agbɔsɔsɔ la’ va “to ame ɖeka, si nye Yesu Kristo dzi.” (Rom. 5:12, 15, 17) Eye amenuveve ma ɖe vi na amegbetɔwo katã. “To ame ɖeka [Yesu] ƒe toɖoɖo me . . . woana ame geɖewo nazu ame dzɔdzɔewo.” Nya lae nye be, Mawu ƒe amenuveve ate ŋu awɔe be amewo nakpɔ ‘agbe mavɔ to Yesu Kristo dzi.’—Rom. 5:19, 21.\n7. Nu ka tae tafe ƒe ɖoɖo si Mawu wɔ la nye dɔmenyonyo si míedze na o?\n7 Menye dzizizie wònye na Yehowa be wòana Via nava anyigba dzi ahatsɔ eɖokui ana wòanye tafe ɖe mía ta o. Gawu la, esi míenye amegbetɔ madeblibo siwo wɔa nu vɔ̃ ta la, míedze na tafe ƒe ɖoɖo si Mawu kple Yesu wɔ na mí ale be Mawu nate ŋu atsɔ míaƒe nu vɔ̃wo ake mí la o. Eya ta, nyateƒe si wònye be Mawu tsɔ míaƒe nu vɔ̃wo ke mí hena mɔnukpɔkpɔ mí be míava nɔ agbe mavɔ la nye amenuveve si míedze na o vavã. Ele be míade asixɔxɔ gã Mawu ƒe amenuvevenunana la ŋu, eye míato ale si míenɔa agbee gbe sia gbe dzi aɖee afia be míekpɔ ŋudzedze ɖe eŋu.\nŊUDZEDZEKPƆKPƆ ÐE MAWU ƑE AMENUVEVE LA ŊU\n8. Nuŋububu masɔmasɔ kae ate ŋu anɔ amewo si ku ɖe woƒe nu vɔ̃wo ŋu?\n8 Esi míenye Adam ƒe dzidzimevi madeblibowo ta la, ele bɔbɔe be vodada naɖi ɖe mí, míawɔ nu gbegblẽ, alo míawɔ nu vɔ̃. Ke hã, masɔ kura be míabui be esi Mawu ve mía nu xoxo ta la, míagblɔ be, ‘Ne mewɔ nu gbegblẽ aɖe, nu si nye nu vɔ̃ le Mawu ŋkume gɔ̃ hã, mele be matsi dzi o, Yehowa atsɔe akem tsã’ o. Nublanuitɔe la, susu mae nɔ Kristotɔ aɖewo si esime apostoloawo nɔ agbe gɔ̃ hã. (Xlẽ Yuda 4.) Ðewohĩ nya ma medo le nu na míawo ŋutɔwo kpɔ ya o; ke hã, nuŋububu gbegblẽ ma ate ŋu anɔ dzi me na mí alo woate ŋu aƒãe ɖe mía me eye wòanɔ ke ƒom ɖe to le mía me.\n9, 10. Aleke wona ablɔɖe Paulo kple ame bubuwo tso nu vɔ̃ kple ku si me?\n9 Paulo ɖee fia kɔtɛ be ele be míatsri nuŋububu gbegblẽ si nye: ‘Mawu ŋutɔ ase egɔme. Aŋe aɖaba aƒu nye agbenɔnɔ alo nuwɔna gbegblẽwo dzi.’ Nu ka tae wòhiã be míatsri nuŋububu alea? Nu si tae nye be Paulo gblɔ be Kristotɔwo ‘ku le nu vɔ̃ gome.’ (Xlẽ Romatɔwo 6:1, 2.) Gake esime wogakpɔtɔ nɔ anyigba dzi la, gɔmesese ka nue woate ŋu agblɔ le be ‘woku le nu vɔ̃ gome’ le?\n10 Mawu wɔ tafe la ŋu dɔ na Paulo kple eŋɔlimetɔ bubuwo. Esia wɔe be Yehowa tsɔ woƒe nu vɔ̃wo ke wo, etsɔ gbɔgbɔ kɔkɔe si ami na wo, eye wòxɔ wo be woazu yeƒe gbɔgbɔmeviwo. Esia ta dziƒoyiyi ƒe mɔkpɔkpɔ su wo si. Ne wowɔ nuteƒe na Mawu la, woayi aɖanɔ agbe le dziƒo eye woaɖu fia kple Kristo le afi ma. Gake togbɔ be wogakpɔtɔ nɔ agbe henɔ Mawu subɔm le anyigba dzi hã la, Paulo te ŋu gblɔ tso wo ŋu be ‘woku le nu vɔ̃ gome.’ Ezã Yesu, ame si ku esime wònye amegbetɔ eye emegbe wofɔe ɖe tsitre wòzu gbɔgbɔ makumaku le dziƒo la tsɔ wɔ kpɔɖeŋui. Ku magaɖu aƒetɔ ɖe edzi azɔ o. Nenema kee wònɔ le Kristotɔ amesiamina siwo bu wo ɖokuiwo be “yewoku na nu vɔ̃, ke azɔ yewole agbe na Mawu to Kristo Yesu dzi” la hã gome. (Rom. 6:9, 11) Wotrɔ woƒe agbenɔnɔ keŋkeŋ. Womegaɖe mɔ nu vɔ̃ ƒe dzodzro siwo nɔ wo me la ɖu wo dzi o. Woku le woƒe tsãgbenɔnɔ ma gome.\n11. Gɔmesese ka nue mí ame siwo le mɔ kpɔm be míava nɔ agbe le Paradiso me tegbee la ‘ku le nu vɔ̃ gome’ le?\n11 Ke míawo ya ɖe? Hafi míava zu Kristotɔwo la, míewɔa nu vɔ̃ zi geɖe, eye ɖewohĩ míenya ale si gbegbe míaƒe nuwɔnawo nye ŋkubiãnya le Mawu ŋkume o. Míenɔ abe “[kluviwo ene] na makɔmakɔnyenye kple sedzimawɔmawɔ.” Woate ŋu agblɔ be míenye “nu vɔ̃ ƒe kluviwo tsã.” (Rom. 6:19, 20) Gake míeva srɔ̃ Biblia me nyateƒea, míetrɔ míaƒe agbenɔnɔ, míeɖe adzɔgbe na Mawu, eye míexɔ nyɔnyrɔ. Tso ɣemaɣi la, enye míaƒe didi be ‘míaɖo to Mawu tso dzi me’ ahawɔ ɖe eƒe nufiafiawo kple dzidzenuwo dzi. Eya ta míate ŋu agblɔ be “wona ablɔɖe [mí] tso nu vɔ̃ me” eye “[míeva] zu dzɔdzɔenyenye ƒe kluviwo.” (Rom. 6:17, 18) Esia ta woate ŋu agblɔ tso míawo hã ŋu be “míeku le nu vɔ̃ gome.”\n12. Tiatia kae wòle na mía dometɔ ɖe sia ɖe be wòawɔ?\n12 Azɔ tsɔ Paulo ƒe nya sia sɔ kple ɖokuiwò kpɔ: “Migana nu vɔ̃ nanɔ fia ɖum ɖe mia dzi le miaƒe ŋutilã siwo le kuku ge la me, ale be miawɔ woƒe didiwo dzi o.” (Rom. 6:12) Míate ŋu ‘ana nu vɔ̃ nanɔ fia ɖum’ ne míewɔa nu sia nu si míaƒe ŋutilã madebliboa ƒonɛ ɖe mía nu be míawɔ. Esi wònye be míate ŋu atiae be ‘míana’ nu vɔ̃ nanɔ fia ɖum alo be wòaganɔ fia ɖum o ta la, biabia lae nye be, Nu ka tututue nye míaƒe dzimedidi? Bia ɖokuiwò be: ‘Ne nye ŋutilã alo susu madebliboa ƒoe ɖe nunye be mawɔ nu gbegblẽ aɖe la, ɖe mewɔnɛa? Alo ɖe meku le nu vɔ̃ gomea? Ðe mele agbe na Mawu to Kristo Yesu dzia?’ Ne míekpɔa ŋudzedze ɖe Mawu ƒe amenuveve si wɔe be wòtsɔ míaƒe nu vɔ̃wo ke mí ŋu la, míawɔ míaƒe ŋutete ɖe sia ɖe adze eŋu.\nÀTE ŊU AÐU AƲA LA DZI\n13. Nu kae na míeka ɖe edzi be míate ŋu agbe nu vɔ̃ wɔwɔ?\n13 Yehowa ƒe amewo dzudzɔ agbe si ƒomevi wonɔna hafi va nya Mawu helɔ̃e, hele esubɔm. Agbe si ƒomevi wonɔna tsã la ate ŋu anye “nu siwo va le ŋu kpem na [wo] azɔ”; eye nuwɔna mawo wɔe be wodze na ku hafi. (Rom. 6:21) Gake wotrɔ woƒe agbenɔnɔ. Nenemae wònɔ le Korinto Kristotɔ siwo Paulo ŋlɔ eƒe agbalẽa na la dometɔ geɖe gome. Wo dometɔ aɖewo nye trɔ̃subɔlawo, ahasiwɔlawo, ŋutsu siwo dɔna kple ŋutsuwo, fiafitɔwo, ahamulawo kple esiawo tɔgbi. Ke hã, “wole tsi na” wo eye wona wo “ŋuti kɔ.” (1 Kor. 6:9-11) Nenema kee wòanya nɔ le Kristotɔ siwo nɔ Roma la dometɔ aɖewo hã gome. Gbɔgbɔ ʋã Paulo wòŋlɔ agbalẽ na wo be: “Eye migatsɔ miaƒe ŋutilãwo nɔ nu vɔ̃ nam abe nu madzɔmadzɔ wɔwɔ ƒe aʋawɔnuwo ene hã o, ke boŋ mitsɔ mia ɖokuiwo na Mawu abe ame siwo wogbɔ agbe tso ame kukuwo dome ene, eye mitsɔ miaƒe ŋutilãwo hã na Mawu abe nu dzɔdzɔe wɔwɔ ƒe aʋawɔnuwo ene.” (Rom. 6:13) Paulo ka ɖe edzi be woate ŋu anɔ dzadzɛ le gbɔgbɔ me ale be Mawu ƒe amenuvevea nanɔ vi ɖem na wo ɖaa.\n14, 15. Nya kae wòle be míabia mía ɖokuiwo ku ɖe ‘toɖoɖo tso dzi me’ ŋu?\n14 Nenema kee wòle egbea hã. Nɔviŋutsu kple nɔvinyɔnu aɖewo nɔ agbe abe Korintotɔwo ene tsã. Gake wotrɔ woƒe agbenɔnɔ. Wodzudzɔ nu vɔ̃ gbe si wonɔna tsã eye “wole tsi na” wo. Ne aleae wònɔ le gowòme gɔ̃ hã la, aleke wò nɔnɔmea le le Mawu ŋkume fifia? Fifia si Mawu ve nuwò eye wòtsɔ wò nu vɔ̃wo ke wò la, ɖe nèɖoe kplikpaa be yemagatsɔ ‘yeƒe ŋutilã anɔ nu vɔ̃ nam’ oa? Ðe ‘nàtsɔ ɖokuiwò ana Mawu abe ame si wogbɔ agbe tso ame kukuwo dome ene’ boŋua?\n15 Hafi míate ŋu awɔ esia la, ele godoo be míaƒo asa na eɖoɖo koŋ anɔ nu vɔ̃ gã siwo Korintotɔ aɖewo wɔ la wɔm. Esia le vevie hafi míate ŋu agblɔ be míexɔ Mawu ƒe amenuveve la eye ‘nu vɔ̃ megale aƒetɔ ɖum ɖe mía dzi o.’ Ke hã, ɖe míeɖoe kplikpaa be ‘míaɖo to tso dzi me’ ale be míawɔ míaƒe ŋutete ɖe sia ɖe aƒo asa na nu vɔ̃ siwo ame aɖewo abu be wonye nu vɔ̃ suewoa?—Rom. 6:14, 17.\n16. Aleke míewɔ nya be be woanye Kristotɔ la, ebia nu geɖe wu asiɖeɖe le nu vɔ̃ gãwo wɔwɔ ŋu?\n16 Bu apostolo Paulo ŋu kpɔ. Míeka ɖe edzi be mewɔa nu gbegblẽ siwo nye ŋkubiãnya abe esiwo woyɔ le 1 Korintotɔwo 6:9-11 la ene o. Ke hã, eʋu eme be yenye nu vɔ̃ wɔla. Eŋlɔ bena: “Ŋutilãmeme si wodzra na nu vɔ̃e nye ya menye. Elabena nye ŋutɔ nyemesea nye nuwɔna gɔme o. Elabena nu si medina la, menye eyae mewɔna o, ke nu si melé fui la boŋue mewɔna.” (Rom. 7:14, 15) Esia fia be nu bubu aɖewo li siwo Paulo kpɔ be wonye nu vɔ̃, eye enɔ agbagba dzem be yeaɖu woawo hã dzi. (Xlẽ Romatɔwo 7:21-23.) Mina míawo hã míawɔe nenema ke esi míele agbagba dzem be ‘míaɖo to tso dzi me.’\n17. Nu ka tae nèdi be yeanye anukwareɖila?\n17 Le kpɔɖeŋu me, bu anukwareɖiɖi ƒe nyaa ŋu kpɔ. Ehiã be Kristotɔwo katã nanye anukwareɖilawo. (Xlẽ Lododowo 14:5; Efesotɔwo 4:25.) Satana ye nye “aʋatsokafofo.” Eye Anania kple srɔ̃a woku le aʋatsokaka ta. Míedina be míasrɔ̃ ame siawo ƒe kpɔɖeŋu o, eya ta míeƒoa asa na aʋatsokaka. (Yoh. 8:44; Dɔw. 5:1-11) Gake nu si anukwareɖiɖi bia katã koe nye ema? Le nyateƒe me la, ele be míaƒe anukwareɖiɖi naɖe ale si gbegbe míekpɔ ŋudzedze ɖe Mawu ƒe amenuveve ŋui la afia.\n18, 19. Nu ka tae anukwareɖiɖi bia nu geɖe wu asaƒoƒo na aʋatsokaka ko?\n18 Aʋatsokaka fia be ame nagblɔ nya si mele eteƒe o. Gake anukwareɖiɖi si Yehowa bia tso eƒe amewo si la yi ŋgɔ wu asaƒoƒo na aʋatsokaka ko. Egblɔ na blema Israel-viwo be: “Minɔ kɔkɔe, elabena nye, Yehowa mia Mawu la, mele kɔkɔe.” Eyome egblɔ nu si wòfia be woanɔ kɔkɔe la na wo. Le kpɔɖeŋu me, egblɔ be: “Migafi fi o, migable ame o, eye mia dometɔ aɖeke megaflu ehavi o.” (3 Mose 19:2, 11) Nublanuitɔe la, ame aɖe si ɖoe be yemaka aʋatso gbeɖe o la ate ŋu anye ameblela si flua ame.\nÐe míeɖoe kplikpaa be míaƒo asa na aʋatsokaka kple amebeble siaa? (Kpɔ memama 19)\n19 Le kpɔɖeŋu me, ŋutsu aɖe ate ŋu agblɔ na eƒe dɔmemegã alo eƒe dɔwɔhatiwo be yemate ŋu ava dɔme o, alo yeakpã kaba, elabena yele “kɔdzi” yi ge. Gake le nyateƒe me la, eƒe “kɔdziyiyia” koe nye be ele atike aɖe ƒle ge le atikedzraƒe alo ɖeko wòayi eƒe ɖɔkta gbɔ kpuie aɖaxe fe nɛ. Evɔ susu si koŋ tae mele dɔme nɔ ge o ye nye be edi be yeatso ɖe mɔzɔzɔ aɖe ŋu kaba alo yeakplɔ yeƒe ƒomea yewoayi ƒuta. Ele eme be eyi “kɔdzi” ya, gake ɖe nàgblɔ be eɖi anukwarea? Alo ɖe wòble eƒe dɔmemegã? Ðewohĩ wò susu ayi amebeble ƒe nuwɔna bubuwo dzi. Ame aɖe ate ŋu able ame kple susu be yeaƒo asa na tohehe alo atrɔ ame to eme le eya ŋutɔ ƒe viɖe ta. Togbɔ be amea meka aʋatso ŋutɔŋutɔ o hã, ɖe wòwɔ ɖe Mawu ƒe se si nye, “Migable ame o” la dzia? Gabu nya si nye, “Mitsɔ miaƒe ŋutinuwo wɔ kluviwoe na dzɔdzɔenyenye azɔ be mianye ame kɔkɔewo,” si dze le Romatɔwo 6:19 la hã ŋu kpɔ.\n20, 21. Ne míekpɔ ŋudzedze ɖe Mawu ƒe amenuveve la ŋu vavã la, nu bubu kawoe wòle be míaƒo asa na?\n20 Nya lae nye be, ŋudzedzekpɔkpɔ ɖe Mawu ƒe amenuveve ŋu bia nu geɖe wu asaƒoƒo na ahasiwɔwɔ, ahamumu, alo nu vɔ̃ bubu siwo ame aɖewo wɔ le Korinto la ko. Ne míekpɔ ŋudzedze ɖe Mawu ƒe amenuveve ŋu vavã la, menye gbɔdɔdɔ manɔsenu koe míaƒo asa na o, ke míadze agbagba be míaɖu mía ɖokui dzi aƒo asa na modzakaɖeɖe siwo nyɔa gbɔdɔdɔ ƒe dzodzro ɖe ame me hã. Ne míetsɔ míaƒe ŋutinuwo wɔ kluviwoe na dzɔdzɔenyenye la, menye ahamumu koe míaƒo asa na o, ke míakpɔ nyuie be míano aha ʋuu keke ahade mumu ge o. Ate ŋu abia agbagbadzedze geɖe be míaƒo asa na nuwɔna gbegblẽ mawo; ke hã, míate ŋu aɖu aʋa la dzi.\n21 Ele be wòanye míaƒe taɖodzinu be míaƒo asa na nu vɔ̃ gãwo kple nu gbegblẽ siwo madze ŋkubiãnya o hã. Mímate ŋu awɔ esia bliboe ya o. Ke hã, ele be míaʋli vevie be míawɔ esia, abe ale si Paulo wɔe ene. Exlɔ̃ nu eƒe haxɔsetɔwo be: “Migana nu vɔ̃ nanɔ fia ɖum ɖe mia dzi le miaƒe ŋutilã siwo le kuku ge la me, ale be miawɔ woƒe didiwo dzi o.” (Rom. 6:12; 7:18-20) Ne míedzea agbagba be míaƒo asa na nu vɔ̃ ɖe sia ɖe ƒomevi la, míaɖee afia be míekpɔ ŋudzedze ɖe Mawu ƒe amenuveve si wòɖe fia to Kristo dzi la ŋu.\n22. Ne míeɖee fia be míekpɔ ŋudzedze ɖe Mawu ƒe amenuveve ŋu la, yayra kawoe asu mía si?\n22 Mawu ƒe amenuveve la wɔe be etsɔ míaƒe nu vɔ̃wo ke mí, eye ayi edzi atsɔ anɔ mía kem. Mina míadze agbagba aƒo asa na nu vɔ̃ siwo amewo buna be womenye ŋkubiãnya o la wɔwɔ atsɔ aɖee afia be míekpɔ ŋudzedze ɖe eƒe amenuvevea ŋu. Paulo te gbe ɖe teƒeɖoɖo si le mía lalam la dzi esi wògblɔ be: “Azɔ esi wona ablɔɖe mi tso nu vɔ̃ me, eye mieva zu Mawu ƒe kluviwo ta la, kutsetse si kpɔm miele lae nye kɔkɔenyenye, eye le nuwuwu la, miakpɔ agbe mavɔ.”—Rom. 6:22.


De Bubu Yehowa Ƒe Ŋkɔ Gã La Ŋu | Nufiame\n“Made bubu wò ŋkɔ ŋu ɖaa.”—PS. 86:12.\nNu kae Mawu ƒe ŋkɔa nyanya fia?\nAleke Yehowa ɖe Mawu si ƒomevi wònye la fia vivivi?\nNu kae zɔzɔ le Yehowa ƒe ŋkɔ me bia?\n1, 2. To vovo na Kristodukɔa ƒe sɔlemehawo la, aleke Yehowa Ðasefowo bua Mawu ƒe ŋkɔ lae?\nEDZE ƒãa be Kristodukɔa ƒe sɔlemeha akpa gãtɔ gbe Mawu ƒe ŋkɔ la zazã. Le kpɔɖeŋu me, Revised Standard Version Biblia la gblɔ le eƒe ŋgɔdonya me be: “Mesɔ kura be xexea me katã ƒe Kristo Hamea . . . nazã ŋkɔ tɔxɛ aɖe koŋ na Mawu ɖeka kolia la o.”\n2 Gake dada wònye na Yehowa Ðasefowo ya be Mawu ƒe ŋkɔ nanɔ yewo ŋu eye yewoado eƒe ŋkɔ la ɖe dzi. (Mixlẽ Psalmo 86:12; Yesaya 43:10.) Gawu la, míebunɛ be enye mɔnukpɔkpɔ tɔxɛ na mí be míese ŋkɔa gɔme henya nya gã si fɔ ɖe te ku ɖe ŋkɔa ŋuti kɔkɔ ŋu. (Mat. 6:9) Esia nye mɔnukpɔkpɔ gã aɖe si mele be míaƒo asii o. Eya ta mina míadzro biabia vevi etɔ̃ siwo gbɔna me: Nu kae Mawu ƒe ŋkɔa nyanya fia? Aleke Yehowa wɔ nu wòsɔ kple eƒe ŋkɔ gã la hedoe ɖe dzi? Aleke míawɔ azɔ le Yehowa ƒe ŋkɔ me?\nNU SI MAWU ƑE ŊKƆA NYANYA FIA\n3. Nu kae Mawu ƒe ŋkɔa nyanya fia?\n3 Be woanya Mawu ƒe ŋkɔ bia nu geɖe wu eƒe ŋkɔ “Yehowa” nyanya ko. Ebia be woanya Mawu si tututu Yehowa nye, eƒe nɔnɔmewo, eƒe tameɖoɖowo, kple nu si Biblia gblɔ tso ale si wòwɔa nui, vevietɔ ɖe esubɔlawo ŋu la ŋuti. Nyateƒee, Yehowa ɖea sidzedze sia fiana vivivi wòsɔna ɖe eƒe tameɖoɖo gã la me vava nu. (Lod. 4:18) Yehowa ɖe eƒe ŋkɔ la fia mía dzila gbãtɔwo; eya ta Xawa yɔ ŋkɔ ma esi wòdzi Kain. (1 Mose 4:1) Blemafofo wɔnuteƒewo abe Noa, Abraham, Isak kple Yakob ene nya Mawu ƒe ŋkɔa. Gawu la, woƒe ŋudzedzekpɔkpɔ ɖe Yehowa ŋu dzi ɖe edzi esi wòyra wo, lé be na wo, eye wòɖe eƒe tameɖoɖo aɖewo fia wo. Emegbe mɔnukpɔkpɔ su Mose si wòse Mawu ƒe ŋkɔa gɔme le mɔ tɔxɛ aɖe nu.\nMose nya gɔmesese si le Mawu ƒe ŋkɔa ŋu, eye esia do ŋusẽ eƒe xɔse\n4. Nu ka tae Mose bia Mawu ƒe ŋkɔ ta se, eye nu ka tae wòsɔ be wòtsi dzi ɖe nya sia ŋu?\n4 Xlẽ 2 Mose 3:10-16. Esi Mose xɔ ƒe 80 la, Mawu de dɔ gã aɖe asi nɛ esi wògblɔ nɛ be: “Nàkplɔ nye dukɔ Israel-viwo adzoe tso Egipte.” Mose bia nya vevi aɖe Yehowa bubutɔe. Ne míagblɔe la, enɔ biabiam be: ‘Meɖe kuku, ŋkɔwò ɖe?’ Esi wònye be Mawu ƒe amewo nya eƒe ŋkɔa xoxoxo ta la, nu ka tae Mose bia nya sia? Edze ƒãa be edi be yeanya nu geɖe tso ame si tututu tɔ ŋkɔ ma ŋuti—edi kpeɖodzi siwo ana kakaɖedzi nasu Mawu ƒe amewo si be Mawu aɖe wo vavã. Susu le eme be Mose natsi dzi ɖe nya siawo ŋu elabena kluviwoe Israel viwo nye ɣeyiɣi didi aɖe. Ðewohĩ woanɔ ɖi kem nenye be yewo tɔgbuiwo ƒe Mawu la ate ŋu aɖe yewo nyateƒe. Nya lae nye be, Israel vi aɖewo nɔ Egipte mawuwo subɔm gɔ̃ hã xoxo.—Eze. 20:7, 8.\n5. Nu kae Yehowa na Mose nya tso Eƒe ŋkɔa gɔmesese ŋu?\n5 Aleke Yehowa ɖo Mose ƒe biabiaa ŋu nɛ? Egblɔ be: “Ale nàgblɔ na Israel viwoe nye esi: ‘MANYE ye dɔm ɖe mia gbɔ, NW.’” * Egblɔ kpee be: “Yehowa, mia tɔgbuiwo ƒe Mawu . . . ye dɔm ɖe mia gbɔ, NW.” Mawu ɖee fia be yeanye nu sia nu si yetiae be yeanye ale be yeƒe tameɖoɖo nava eme, si fia be ewɔa eƒe nya dzi ɣesiaɣi. Eya ta Yehowa ŋutɔ gblɔ le kpukpui 15 lia me be: “Esia nye nye ŋkɔ tegbee, eye nye ŋkɔ sia dzidzimewo katã woayɔ.” Aleke gbegbe nya mawo awɔ dɔ ɖe Mose dzi ahado ŋusẽ eƒe xɔsee nye esi!\nYEHOWA WƆ NU WÒSƆ KPLE EƑE ŊKƆA\n6, 7. Aleke Yehowa wɔ nu wòsɔ ɖe eƒe ŋkɔ gã la nu?\n6 Esi Yehowa de dɔ asi na Mose megbe kpuie la, Ewɔ nu wòsɔ kple eƒe ŋkɔ la esi ‘wòva nye’ Israel Ðela. Eɖi gbɔ Egiptetɔwo esi wòhe fuwɔame gblẽnu ewo va wo dzi, eye wòɖee fia be ŋusẽ aɖeke mele Egipte mawu siwo dome Farao hã le la ŋu o. (2 Mose 12:12) Le ema megbe la, Yehowa na Ƒudzĩa ma ɖe eve eye Israel viawo to eme do go, gake Farao kple eƒe aʋakɔa ya tsi ƒua me. (Ps. 136:13-15) Le “gbe gã dziŋɔ ma dzi” la, Yehowa ɖee fia be yenye Agbetakpɔla esi wòna nuɖuɖu kple tsi eƒe amewo, siwo ɖewohĩ woade miliɔn eve va se ɖe etɔ̃ alo esi wu nenema! Ena woƒe avɔwo mevuvu le wo ŋu o, eye woƒe afɔkpawo mevuvu le afɔ na wo o. (5 Mose 1:19; 29:4) Ɛ̃, Yehowa wɔa nu wòsɔna ɖe eƒe ŋkɔ si ɖeke mesɔ kplii o la nu ɣesiaɣi eye naneke mexea mɔ nɛ o. Egblɔ na Yesaya emegbe be: “Nyee nye Yehowa, eye xɔnametɔ aɖeke meli kpe ɖe ŋunye o.”—Yes. 43:11.\n7 Yosua, ame si va xɔ ɖe Mose teƒe la, hã kpɔ nu dziŋɔ siwo Yehowa wɔ le Egipte kple gbea dzi la teƒe. Eya ta esi wòsusɔ vie Yosua naku la, egblɔ na nɔvia Israel viwo kple kakaɖedzi be: “Miawo mienyae tso dzi blibo kple luʋɔ blibo me bena, nya aɖeke meto le nya nyui, siwo katã Yehowa, mia Mawu la, gblɔ na mi la me o, wo katã va me na mi, eye nya ku ɖeka hɔ̃ hã meto le eme o.” (Yos. 23:14) Yehowa wɔ nu si tututu ŋugbe wòdo be yeawɔ la.\n8. Egbea la, aleke Yehowa le nu si ŋugbe wòdo la dzi wɔm?\n8 Nenema ke egbea la, Yehowa ‘nye nu si wòtia be yeanye.’ Edo ŋugbe to Via dzi be, le ŋkeke mamlɛawo me la, woaɖe gbeƒã Fiaɖuƒegbedeasia “le anyigba blibo la katã dzi.” (Mat. 24:14) Mawu Ŋusẽkatãtɔ la ɖeɖe koe ate ŋu agblɔ dɔ sia ŋu nya ɖi, akpɔ egbɔ be wowɔe, eye wòazã “ame manyagbalẽwo kple ame tsɛwo” be woawɔe ade goe! (Dɔw. 4:13) Eya ta ne míele gome kpɔm le dɔ sia me la, ke míele akpa aɖe wɔm le Biblia me nyagblɔɖia me vava me. Míedea bubu mía Fofoa ŋu eye míeɖenɛ fiana be ne míedo gbe ɖa be, “Wò ŋkɔ ŋuti nakɔ. Wò fiaɖuƒe nava. Wò lɔlɔ̃nu nava eme le dziƒo, kple anyigba dzi hã” la, menye alakpanu wɔm míele o.—Mat. 6:9, 10.\nEƑE ŊKƆ DE DZI\nFarao melɔ̃ ɖe edzi gbã be Yehowae nye Mawu ŋusẽkatãtɔ la o\n9, 10. Aleke Yehowa ɖe nu geɖe fia tso Mawu si ƒomevi wònye ŋu le eƒe nuwɔwɔ ɖe Israel viwo ŋu me, eye nu kae do tso eme?\n9 Esime Israel viwo ʋu tso Egipte la, Yehowa ɖe eɖokui fia le mɔ yeye aɖe nu. To Se ƒe nubablaa dzi la, Yehowa va zu wo “srɔ̃,” eye wòlé be na wo abe ale si srɔ̃ŋutsu léa be na srɔ̃a ene. (Yer. 3:14) Eye Israel viwo va zu srɔ̃anyɔnu le kpɔɖeŋumɔ nu, wova zu dukɔ si ŋu Eƒe ŋkɔ le. (Yes. 54:5, 6) Ne wolɔ̃ faa bɔbɔ wo ɖokui eye wowɔ ɖe eƒe sededewo dzi la, Yehowa ayra wo, akpɔ wo ta, eye wòana ŋutifafa wo, abe wo ‘Srɔ̃ŋutsu’ ene. (4 Mose 6:22-27) Esia awɔe be dukɔwo nade bubu Mawu ƒe ŋkɔ gã la ŋu. (Mixlẽ 5 Mose 4:5-8; Psalmo 86:7-10.) Nyateƒee, le Israel viwo ƒe ŋutinya katã me la, amedzro geɖewo va tiae be yewoade ta agu na Yehowa. Wowɔ nu abe Moab nyɔnu Rut si gblɔ na Naomi be, “Wò dukɔ anye nye dukɔ, eye wò Mawu anye nye Mawu” la ene.—Rut 1:16.\n10 Le ƒe 1,500 siwo kplɔe ɖo me la, Yehowa ɖe nu geɖe fia tso Mawu si ƒomevi wònye ŋu to ale si wòwɔ nu ɖe Israel viwo ŋu me. Togbɔ be dukɔa sẽa to hã, Yehowa ɖee fia zi geɖe be yenye “nublanuikpɔla” kple “ame si gbɔa dzi blewu.” Dzigbɔɖi bɔ ɖe esi kpaŋ. (2 Mose 34:5-7) Gake seɖoƒe li na Yehowa ƒe dzigbɔɖi la, eye esia va eme esi Yuda dukɔa gbe Via eye wowui. (Mat. 23:37, 38) Ŋutilã me Israel viwo meganye dukɔ si ŋu Mawu ƒe ŋkɔ le o. Le Mawu gbɔ la, wova le ko abe ati aɖe si ku heƒu ene. (Luka 23:31) Ŋusẽ kae esia kpɔ ɖe ale si wobua Mawu ƒe ŋkɔe la dzi?\n11. Aleke wòdzɔe be Yudatɔwo va dzudzɔ Mawu ƒe ŋkɔa yɔyɔ?\n11 Ŋutinyawo ɖee fia be, esi ɣeyiɣiawo va nɔ yiyim la, alakpadzixɔsewo va su ƒe alafa gbãtɔ me Yudatɔwo si ku ɖe Mawu ƒe ŋkɔ ŋu; wova bui be mele be yewoayɔ ŋkɔa o. (2 Mose 20:7) Ʋɛʋɛʋɛ la, Yudatɔwo va dzudzɔ Mawu ƒe ŋkɔa yɔyɔ. Ðikeke mele eme o be eve Yehowa be womenɔ bubu dem yeƒe ŋkɔ ŋu o. (Ps. 78:40, 41) Gake edze ƒãa be, Mawu si “ŋkɔe nye Mawu ŋuʋãla” maɖe mɔ eƒe ŋkɔ nanɔ ame siwo gbee eye eya hã gbe wo la ŋu tegbee o. (2 Mose 34:14) Ele be nyateƒenya sia nana be míade bubu gã mía Wɔla la ƒe ŋkɔ ŋu.\nDUKƆ YEYE SI ŊU MAWU ƑE ŊKƆ LE\n12. Ame kawoe va zu dukɔ si ŋu Yehowa ƒe ŋkɔ le si ŋu nya wogblɔ ɖi?\n12 Yehowa to Yeremiya dzi ɖe eƒe tameɖoɖo be ‘yeabla nu yeye’ kple dukɔ yeye aɖe, si nye gbɔgbɔ me Israel, fia. Yeremiya gblɔe ɖi be dukɔ yeye sia me tɔwo katã, “tso ɖeviwo dzi va se ɖe tsitsiawo dzi,” “dze si Yehowa.” (Yer. 31:31, 33, 34) Nyagblɔɖi ma te eme vava le ƒe 33 M.Ŋ. ƒe Pentekosteŋkekea dzi esime Mawu ɖo nubabla yeyea anyi. Dukɔ yeye, si nye “Mawu ƒe Israel,” si me tɔwo nye Yudatɔwo kple ame siwo menye Yudatɔwo o lae va zu ‘dukɔ si woyɔ hena Mawu ƒe ŋkɔ la.’ Yehowa gblɔ be wonye “ame siwo ŋu woyɔ nye ŋkɔ ɖo.”—Gal. 6:16; mixlẽ Dɔwɔwɔwo 15:14-17; Mat. 21:43.\n13. (a) Ðe Kristotɔ gbãtɔwo zã Mawu ƒe ŋkɔa? Ðe eme. (b) Aleke nèbua mɔnukpɔkpɔ si su asiwò be nàzã Mawu ƒe ŋkɔa le subɔsubɔdɔa me lae?\n13 ‘Ame siwo ŋu woyɔ Mawu ƒe ŋkɔ ɖo,’ siwo nye gbɔgbɔ me Israel la me tɔ gbãtɔawo zã Mawu ƒe ŋkɔa, eye kakaɖedzitɔe la, wowɔa esia ne wole nyawo yɔm tso Hebri Ŋɔŋlɔawo me. * Eya ta le ƒe 33 M.Ŋ. ƒe Pentekosteŋkekea dzi, esime apostolo Petro nɔ nu ƒom na Yudatɔwo kple ame siwo trɔ dzi me zu Yudatɔwo, siwo tso dukɔ vovovowo me la, ezã Mawu ƒe ŋkɔa zi gbɔ zi geɖe. (Dɔw. 2:14, 20, 21, 25, 34) Kristotɔ gbãtɔwo de bubu Yehowa ŋu, eya ta eya hã yra ɖe agbagba siwo wodze le gbeƒãɖeɖedɔa me dzi. Nenema kee egbea hã Yehowa le yayram ɖe míaƒe subɔsubɔdɔa dzi esi míele gbeƒã ɖem eƒe ŋkɔa eye míetsɔnɛ fiaa ɖetsɔlemetɔwo tso woawo ŋutɔwo ƒe Biblia me, ne anya wɔ. To esia dzi la, míekpena ɖe wo ŋu wodzea si Mawu vavã la. Mɔnukpɔkpɔ gã kae nye esi wònye na wo kple míawo siaa! Esia ate ŋu anye ƒomedodo wɔnuku aɖe me nɔnɔ kple Yehowa ƒe gɔmedzedze. Ƒomedodo ma ate ŋu anɔ tsitsim ɖe edzi ahanɔ anyi ɖaa.\n14, 15. Aleke míewɔ nya be Yehowa kpɔ eƒe ŋkɔa ta?\n14 Emegbe, vevietɔ le apostoloawo ƒe ku megbe la, ame aɖewo tsɔ alakpanufiafiawo va nɔ nu gblẽm le Kristo hame gbãtɔawo me. (2 Tes. 2:3-7) Aʋatsonufiala siawo va da asi ɖe Yudatɔwo ƒe kɔnyinyi si nye be mele be woayɔ Mawu ƒe ŋkɔ o la dzi. Gake ɖe Yehowa ɖe mɔ eƒe ŋkɔa bua? Kpao! Ele eme be míate ŋu anya ale si tututu woyɔa ŋkɔa le blema o ya, gake ŋkɔa ya li va de asi na egbea. Wozãe le Biblia gɔmeɖeɖe geɖewo kple Biblia ŋuti nunyalawo ƒe agbalẽwo me ƒe alafa geɖee nye esia. Le kpɔɖeŋu me, le ƒe 1757 me la, Charles Peters ŋlɔ bena, to vovo na Mawu ƒe dzesideŋkɔ, alo bubuŋkɔ, geɖewo la, “edze abe [ŋkɔ] Yehowa ɖe nu geɖe wu fia le ame si ƒomevi wònye ŋu ene.” Le agbalẽ aɖe si Hopton Haynes ta ku ɖe Mawu subɔsubɔ ŋu le ƒe 1797 me la ƒe ta 7 lia ƒe gɔmedzedze la, egblɔ be: “YEHOWAE nye MAWU ƒe ŋkɔ ŋutɔŋutɔ si Yudatɔwo zãna; ame si ɖeɖe ko wosubɔna; abe ale si Kristo kple eƒe Apostoloawo hã wɔe ene.” Eye menye ɖeko Henry Grew (ƒe 1781 va se ɖe ƒe 1862) zã Mawu ƒe ŋkɔa ko evɔ o, ke ede dzesii hã be wodo vlo Mawu ƒe ŋkɔa eya ta ehiã be woakɔ eŋu. Nenema kee George Storrs (ƒe 1796 va se ɖe ƒe 1879), si nye Charles T. Russell ƒe zɔhɛ kplikplikpli la, zã Mawu ƒe ŋkɔ abe ale si ko Russell ŋutɔ hã zãe ene.\n15 Ƒe 1931 nye ƒe tɔxɛ aɖe ŋutɔ, elabena le ƒe ma me la, Dukɔwo Dome Biblia Nusrɔ̃viwo, si nye ale si woyɔa Mawu ƒe amewo ɣemaɣi la, tsɔ ŋkɔ si tso Ŋɔŋlɔawo me, si nye Yehowa Ðasefowo. (Yes. 43:10-12) Woto esia dzi na xexea nya be enye dada na yewo be yewonye Mawu vavã ɖeka kolia la subɔlawo, siwo nye ‘dukɔ aɖe si woɖe hena eƒe ŋkɔ,’ eye wokafua ŋkɔ ma. (Dɔw. 15:14) Nudzɔdzɔ siawo na míeɖo ŋku Yehowa ƒe nya siwo le Maleaxi 1:11 la dzi, afi si gblɔ be, “Nye ŋkɔ lolo le dukɔwo dome tso ɣedzeƒe va se ɖe ɣetoɖoƒe.”\nZƆ LE YEHOWA ƑE ŊKƆ ME\n16. Aleke wòle be míase le mía ɖokui me esi míenye Yehowa ƒe Ðasefowo ta?\n16 Nyagblɔɖila Mixa gblɔ bena: “Ne dukɔwo katã dometɔ ɖe sia ɖe le zɔzɔm le eƒe mawu ƒe ŋkɔ me hã la, míawo ya míazɔ le Yehowa, mía Mawu la ƒe ŋkɔ me ɖaa tegbee.” (Mika 4:5) Bubu gã aɖe ŋutɔe wònye be Yehowa ɖe mɔ woyɔ eƒe ŋkɔ ɖe Biblia Nusrɔ̃vi mawo ŋu. Eye esia ɖo kpe edzi na wo be Yehowa kpɔ ŋudzedze ɖe wo ŋu. (Mixlẽ Maleaxi 3:16-18.) Nenemae wò hã nèsena le ɖokuiwò mea? Ðe nèle agbagba ɖe sia ɖe dzem be ‘yeazɔ le Yehowa ƒe ŋkɔ mea’? Ènya nu si esia bia?\n17. Nu kae zɔzɔ le Mawu ƒe ŋkɔ me bia?\n17 Zɔzɔ le Mawu ƒe ŋkɔ me bia nu etɔ̃ ya teti. Gbã, ele be míaɖe gbeƒã ŋkɔ ma na amewo, elabena ame siwo “yɔa Yehowa ƒe ŋkɔ la” koe woaɖe. (Rom. 10:13) Evelia, ele be míaɖe Yehowa ƒe nɔnɔmewo afia, vevietɔ eƒe lɔlɔ̃. Eye etɔ̃lia, ele be míalɔ̃ faa awɔ ɖe Mawu ƒe sewo dzi, eye ne míewɔe alea la, míade bubu mía Fofoa ƒe ŋkɔ kɔkɔea ŋu. (1 Yoh. 4:8; 5:3) Ðe nèɖoe kplikpaa be yeazɔ “le Yehowa, mía Mawu la ƒe ŋkɔ me ɖaa” tegbeea?\n18. Nu ka tae ame siwo katã dea bubu Yehowa ƒe ŋkɔ gã la ŋu ate ŋu akpɔ mɔ na etsɔme kple kakaɖedzi?\n18 Eteƒe madidi o, woazi ame siwo katã gbe Yehowa alo tsia tsitre ɖe eŋu la dzi be woadze si ame si wònye. (Eze. 38:23) Ame siwo wɔa nu abe Farao ene hã le eme. Farao gblɔ be: “Ame ka nye Yehowa, ne maɖo to eƒe gbe”? Eteƒe medidi hafi wòva nya ame si wònye o! (2 Mose 5:1, 2; 9:16; 12:29) Míawo ya míetiae be míadze si Yehowa. Enye dada na mí be míenye dukɔ si ŋu eƒe ŋkɔ le siwo ɖoa toe. Eya ta míekpɔa mɔ na etsɔme kple kakaɖedzi be eƒe ŋugbedodo si le Psalmo 9:11 la ava eme, be: “Ame siwo dze si wò ŋkɔ la, ɖoa ŋu ɖe ŋuwò; elabena wò Yehowa, mègblẽa ame siwo dia yowòme mɔ la ɖi o.”\n^ mm. 5 Mawu ƒe ŋkɔ “Yehowa” nye Hebrigbe me dɔwɔnya si fia be “wòava eme” ƒe tɔtrɔ aɖe. Eya ta Mawu ƒe ŋkɔ la gɔmee nye “Enana Wòvaa Eme.”\n^ mm. 13 Hebrigbe me ŋɔŋlɔdzesi ene siwo wotsɔ ŋlɔa Mawu ƒe ŋkɔe la dze le Hebri ŋɔŋlɔ siwo Kristotɔ gbãtɔwo zã la me. Kpeɖodziwo ɖee fia be Mawu ƒe ŋkɔ dze le Septuagint (Septante) si nye Hebri Ŋɔŋlɔa si gɔme woɖe ɖe Helagbe me la ƒe gbãtɔawo me.


GBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Ossetian Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Tatar Thai Tsonga Turkish Ukrainian Urdu Vietnamese Zulu\nKpɔ alesi gbegbe Yesu ƒe nusrɔ̃lawo xa nui esi wowu woƒe Aƒetɔ la ɖa le susu me. Woƒe mɔkpɔkpɔ dze nu gbɔloe abe ame kuku si Yosef si tso Arimatia tsɔ mlɔ yɔdoa me la ke ene. Mɔkpɔkpɔ ɖesiaɖe si nɔ amewo si be Yesu aɖe Yudatɔwo tso Romatɔwo ƒe kɔkutia te la hã zu dzodzro.\nNE ÐE nyaa wu enu ɖe afima ko la, anye ne ɖewohĩ Yesu ƒe nusrɔ̃lawo akaka abe alesi wòdzɔ ɖe ame geɖe siwo gblɔ be Mesia yewonye la yomedzelawo dzii ene. Gake Yesu le agbe! Ŋɔŋlɔawo gblɔ be eɖe eɖokui fia eyomedzelawo zi geɖe le eƒe ku megbe kpuie. Eyata eʋã wo dometɔ aɖewo wodo ɣli gblɔ be: “Aƒetɔ la tsi tre vavã”!—Luka 24:34.\nEva hiã be nusrɔ̃laawo naʋli woƒe dzixɔse be Yesu enye Mesia la ta. Le esia wɔwɔ me la, wofia asi eƒe tsitretsitsi tso ame kukuwo dome be enye eƒe Mesianyenye ƒe kpeɖodzi sẽŋu. Le nyateƒe me la, “apostolowo ɖi ɖase kple ŋusẽ gã le Aƒetɔ Yesu ƒe tsitretsitsi la ŋuti.”—Dɔwɔwɔwo 4:33.\nNe ɖe ame aɖe te ŋu ɖo kpe edzi be ameflunue tsitretsitsi sia nye—ɖewohĩ ne wòna nusrɔ̃lawo dometɔ ɖeka gblɔ be aʋatsonyae wònye alo ɖee fia be Yesu ƒe ŋutilã la tsi yɔdoa me—la, anye ne Kristotɔnyenye mate ŋu akpɔ dzidzedze o le gɔmedzedzea ke. Gake medzɔ alea o. Esi Yesu yomedzelawo nya be Kristo le agbe ta la, woyi afisiafi ɖaɖe gbeƒã eƒe tsitretsitsia, eye ame gbogbo aɖewo va xɔ Kristo si wofɔ ɖe tsitre la dzi se.\nNukatae wò hã nàte ŋu axɔ Yesu ƒe tsitretsitsia dzi ase? Kpeɖodzi kae li be esia dzɔ ŋutɔŋutɔ?\nNukata Wòle Be Nàdzro Kpeɖodziawo Me?\nNyanyui eneawo katã ka nya ta le Yesu ƒe tsitretsitsi ŋu. (Mateo 28:1-10; Marko 16:1-8; Luka 24:1-12; Yohanes 20:1-29) * Kristotɔwo ƒe Hela Ŋɔŋlɔawo ƒe akpa bubuwo ƒo nu tso Kristo ƒe tsitretsitsi tso ku me ŋu kakaɖedzitɔe.\nMewɔ nuku be Yesu yomedzelawo ɖe gbeƒã eƒe tsitretsitsi o! Ne Mawu gbɔ agbee nyateƒe la, ke eyae nye nya si wɔ nuku wu si xexeame se kpɔ. Efia be Mawu li. Efia hã be Yesu le agbe fifi laa.\nAleke esia ka míi? Yesu do gbe ɖa be: “Esiae nye agbe mavɔ la bena, woanya wò, Mawu vavã ɖeka la, kple Yesu Kristo, si nèdɔ ɖa la.” (Yohanes 17:3) Ẽ, Yesu kple Fofoa ŋuti sidzedze si naa agbe ate ŋu asu mía si. Ne míetsɔ sidzedze sia wɔ dɔe eye míeku hã la, woate ŋu afɔ míawo hã ɖe tsitre, elabena wofɔ Yesu ɖe tsitre. (Yohanes 5:28, 29) Mɔkpɔkpɔ ate ŋu anɔ mía si be míanɔ agbe mavɔ le paradisonyigba dzi le Mawu ƒe Dziƒofiaɖuƒe si le Via, Yesu Kristo, fiawo dzi Fia, si wodo ŋutikɔkɔe na si me la te.—Yesaya 9:5, 6; Luka 23:43; Nyaɖeɖefia 17:14.\nEyata nya si nye be ɖe wofɔ Yesu ɖe tsitre tso ame kukuwo dome ŋutɔŋutɔa la le vevie. Eka míaƒe agbenɔnɔ fifia kple míaƒe etsɔme mɔkpɔkpɔ. Ema tae míekpe wò be nàdzro nu ene siwo ɖo kpe edzi be Yesu ku eye wofɔe ɖe tsitre la me.\nYesu Ku ɖe Ati Ŋu Nyateƒe\nÐikela aɖewo gblɔ be togbɔ be woklã Yesu ɖe ati ŋu hã la, meku ŋutɔŋutɔ le atia ŋu o. Wogblɔ be eku afã kple afã eye be alesi yɔdoa me fae la na agbe gaɖo eŋu. Ke hã kpeɖodzi ɖesiaɖe si li ɖee fia be Yesu ƒe ŋutilã kukue wotsɔ mlɔ yɔdoa me.\nEsi wònye gaglãgbee wowu Yesu le ta la, ɖasefowo nɔ nya sia ŋu be eku ɖe atia ŋu. Roma-srafomegã si kpɔ ewuwua dzi la ɖo kpe edzi be eku. Asrafomegã ma nya eƒe dɔ si nye be wòakpɔ egbɔ be amea ku. Tsɔ kpe ɖe eŋu la, esi Roma-mɔmefia Pontio Pilato kpɔ kakaɖedzi be Yesu ku ko hafi wòɖe asi le Yesu ƒe kukua ŋu na Yosef si tso Arimatia be wòaɖi.—Marko 15:39-46.\nWokpɔ Yɔdo la Wòtsi Ƒuƒlu\nYɔdo si tsi ƒuƒlu lae nye nu gbãtɔ si ɖo kpe Yesu ƒe tsitretsitsi dzi na nusrɔ̃laawo, eye kakaɖedzi gale kpeɖodzi sia ŋu. Yɔdo yeye si me womeɖi ame aɖeke ɖo kpɔ o mee woɖi Yesu ɖo. Ete ɖe afisi woklãe ɖe ati ŋu le ŋu eye enye teƒe si woate ŋu akpɔ adze sii kaba ɣemaɣi. (Yohanes 19:41, 42) Nyanyuiawo katã ƒe nuŋlɔɖi lɔ̃ ɖe edzi be esime Yesu xɔlɔ̃wo va ɖo yɔdoa gbɔ le eƒe ku megbe ŋkeke evelia ƒe ŋdi me la, eƒe ŋutilã la menɔ eme o.—Mateo 28:1-7; Marko 16:1-7; Luka 24:1-3; Yohanes 20:1-10.\nYɔdo si tsi ƒuƒlu la wɔ mo yaa na Yesu ƒe futɔwo, abe alesi wònɔ le xɔlɔ̃awo hã gomee ene. Eƒe futɔwo dze agbagba ɣeyiɣi didi aɖe be yewoawui ahaɖii. Esi wote ŋu ɖo woƒe taɖodzinua gbɔ la, wodze agbagba tsɔ dzɔla ɖo yɔdoa gbɔ hetre enu. Ke hã etsi ƒuƒlu le kwasiɖaa ƒe ŋkeke gbãtɔ ƒe ŋdi me.\nYesu xɔlɔ̃woe va tsɔ eƒe kukua le yɔdoa mea? Ao, womawɔ nenema o, elabena Nyanyuiawo ɖee fia be woxa nu ŋutɔ le ewuwu megbe. Tsɔ kpe ɖe eŋu la, asesẽ be eƒe nusrɔ̃lawo nanɔ yometiti kple ku me tom ɖe nusi wonya be enye ameflunu la ta.\nAmekae va ɖe ame kukua le yɔdoa me? Asesẽ be Yesu ƒe futɔwo nava tsɔ ŋutilã kukua. Ne woawoe va tsɔe hã la, anye ne woaɖee afia emegbe atsɔ atsi tre ɖe nya si nusrɔ̃lawo gblɔ be wofɔ Yesu ɖe tsitre wòle agbe la ŋu. Gake naneke medzɔ nenema o, elabena Mawu ŋutɔe fɔe.\nKwasiɖa aɖewo megbe la, Yesu ƒe futɔwo metsi tre ɖe Petro ŋu o, esime wòɖi ɖase be: “Israel-ŋutsuwo, miɖo to nya siawo! Yesu, Nazaretetɔ la, ŋutsu, si ŋuti Mawu na kpeɖoɖodzi mi le to nu dzɔtsuwo kple nukunuwo kple dzesiwo, siwo Mawu wɔ to eyama dzi le mia titina la me, abe alesi mia ŋutɔwo mienya ene; amesi wotsɔ de asi le Mawu ƒe aɖaŋuɖoɖoɖi kple nyanyaɖi la nu, esi mieto nu madzɔmadzɔ wɔlawo ƒe asi dzi klãe ɖe ati ŋuti, eye miewui. Eya ke Mawu fɔ ɖe tsitre, esi wòtsi ku ƒe vevewo nu, le esi mete ŋu lée ɖe anyi o la ta. Elabena Dawid gblɔ le eŋuti bena: ‘Mekpɔa [Yehowa, NW] le ŋkunye me ɖaa, . . . nye ŋutilã hã adzudzɔ le mɔkpɔkpɔ me. Elabena magblẽ nye luʋɔ ɖe tsiẽƒe o, eye mana be, wò mawumeme la nakpɔ nyunyɔ o.’”—Dɔwɔwɔwo 2:22-27.\nAme Geɖe Kpɔ Yesu si Wofɔ Ðe Tsitre\nNyanyuiŋlɔla Luka gblɔ le Dɔwɔwɔwo ƒe agbalẽa me be: ‘Yesu tsɔ eɖokui fia apostoloawo hã agbagbe le eƒe fukpekpe la megbe to dzesi kɔte geɖewo me, eye wòna wokpɔe le ŋkeke blaneawo me, eye wòle nu ƒom le mawufiaɖuƒe la ŋuti.’ (Dɔwɔwɔwo 1:2, 3) Nusrɔ̃la geɖe kpɔ Yesu si wofɔ ɖe tsitre la le teƒe vovovowo—le abɔ aɖe me, le mɔ dzi, le nuɖuɣi, le Tiberia-ƒua gbɔ.—Mateo 28:8-10; Luka 24:13-43; Yohanes 21:1-23.\nÐikelawo tɔa gbe eɖokui ɖeɖe fia siawo ƒe nyateƒenyenye. Wogblɔna be agbalẽa ŋlɔlawo ŋutɔe kpa nyaawo, alo wohea susu yia nya siwo dze abe ɖe woto vovo na wo nɔewo ene dzi. Le nyateƒe me la, vovototo suesue siwo le Nyanyuiawo me nuŋlɔɖiwo me ɖo kpe edzi be womewɔ babla ŋlɔ nya aɖeke o. Ne nuŋlɔla ɖeka gblɔ nya siwo ɖe nusi dzɔ le Kristo ƒe anyigbadzigbenɔnɔ me tsɔ de nuŋlɔɖi bubuwo dzi la, ena míeganyaa nu geɖe wu le Yesu ŋu.\nÐe Yesu ɖokui ɖeɖefia le eƒe tsitretsitsi megbe la nye nusi amewo kpɔ le susu me koa? Womate ŋu aɖe nya sia me wòasɔ le go aɖeke me o, elabena amesiwo kpɔe la sɔ gbɔ. Wo dometɔ aɖewo nye tɔƒodelawo, nyɔnuwo, dziɖuɖudɔwɔla aɖe, kple apostolo Toma, amesi ke ɖi eye wòkpɔ kpeɖodzi sẽŋu be wofɔ Yesu ɖe tsitre hafi xɔe se la gɔ̃ hã. (Yohanes 20:24-29) Zi geɖe la, Yesu ƒe nusrɔ̃lawo mekpɔ woƒe Aƒetɔ si wofɔ ɖe tsitre la dze sii gbã o. Ɣeaɖeɣi ame 500 kple edzivɔ kpɔe, eye amesiawo ƒe akpa gãtɔ nɔ agbe esime apostolo Paulo zã nudzɔdzɔ ma wònye kpeɖodzi esi wònɔ tsitretsitsia ta ʋlim.—Korintotɔwo I, 15:6.\nYesu si Le Agbe la Kpɔa Ŋusẽ Ðe Amewo Dzi\nYesu ƒe tsitretsitsi menye ŋkukekeɖenume alo nyaʋiʋli dzro ko o. Nyateƒe si wònye be ele agbe la kpɔ ŋusẽ nyui ɖe amewo dzi le afisiafi. Tso keke ƒe alafa gbãtɔ me ke la, ame gbogbo aɖewo siwo metsɔa ɖeke le Kristotɔnyenye me o alo tsia tre ɖe eŋu koŋ la va kpɔ kakaɖedzi blibo be eyae nye subɔsubɔ vavãtɔ. Nukae na wotrɔ nɔnɔme? Ŋɔŋlɔawo sɔsrɔ̃ na wokpɔ kpeɖodzi be Mawu fɔ Yesu va agbe me wòzu gbɔgbɔmenuwɔwɔ si wodo ŋutikɔkɔe na le dziƒo. (Filipitɔwo 2:8-11) Woxɔ Yesu kple ɖoɖo si Yehowa Mawu wɔ ɖe xɔname ŋu to Kristo ƒe tafevɔsa dzi la dzi se. (Romatɔwo 5:8) Amesiawo kpɔa dzidzɔ vavãtɔ to Mawu ƒe lɔlɔ̃nuwɔwɔ kple agbenɔnɔ ɖe Yesu ƒe nufiafiawo nu me.\nBu nusi wòbia be ame nanye Kristotɔ le ƒe alafa gbãtɔ me ŋu kpɔ. Menye nusi me woakpɔ ŋkɔxɔxɔ, ŋusẽ, alo kesinɔnuwo le o. Nusi dzɔ boŋue nye be Kristotɔ geɖe ‘do dzi kple dzidzɔ le wo ŋutinuwo haha me’ le woƒe xɔse ta. (Hebritɔwo 10:34) Kristotɔnyenye bia ɖokuitsɔtsɔsavɔ ƒe agbenɔnɔ si me yometiti le si te ŋu va wua nu ɖe xɔsetaku me le ame geɖe gome.\nHafi ame aɖewo nava zu Kristo yomedzelawo la, mɔkpɔkpɔ nyui nɔ wo si le ŋkɔxɔxɔ kple kesinɔnuwo gome. Gamaliel si nye Sefiala xɔŋkɔ la gbɔe Saul si tso Tarso srɔ̃ nu le eye Yudatɔwo va nɔ ebum ame ŋkutae. (Dɔwɔwɔwo 9:1, 2; 22:3; Galatiatɔwo 1:14) Ke hã Saul va zu apostolo Paulo. Eya kple ame bubu geɖe trɔ megbe de xexe sia me ŋkɔxɔxɔ kple ŋusẽkpɔkpɔ. Nukatae? Be woakaka gbedasi si ku ɖe mɔkpɔkpɔ vavã si wotu ɖe Mawu ƒe ŋugbedodowo kple nyateƒe si nye be wofɔ Yesu Kristo ɖe tsitre tso ame kukuwo dome dzi ŋu. (Kolosetɔwo 1:28) Wolɔ̃ be yewoakpe fu ɖe agbenɔnɔ si wonya be wotu ɖe nyateƒe dzi la ta.\nNenemae wòle le ame miliɔn geɖe gome egbea. Àte ŋu akpɔ wo le Yehowa Ðasefowo ƒe hamewo me le xexeame godoo. Ðasefowo tsɔ dzidzɔ le kpewòm be nàva Kristo ƒe ku ƒe azã si woɖuna ƒe sia ƒe, si woaɖu le ɣeɖoto megbe le Kwasiɖa, April 8, 2001 dzi. Adzɔ dzi na wo be nàva wɔna ma wɔƒe kple kpekpe siwo katã wowɔna hena Biblia sɔsrɔ̃ le woƒe Fiaɖuƒe Akpatawo me.\nNukata màsrɔ̃ nu geɖe, menye le Yesu ƒe ku kple tsitretsitsi ɖeɖeko ŋu o, ke le eƒe agbenɔnɔ kple nufiafiawo hã ŋu o? Ekpe mí be míava ye gbɔ. (Mateo 11:28-30) Wɔ nu fifia be Yehowa Mawu kple Yesu Kristo ŋuti sidzedze vavãtɔ nasu asiwò. Esia wɔwɔ ate ŋu ana nàkpɔ agbe mavɔ le Mawu ƒe Fiaɖuƒe si le Via lɔlɔ̃a si me la te.\n^ mm. 8 Àkpɔ Nyanyuiawo me nyawo ƒe nyateƒenyenye ŋuti kpeɖodziwo le “Nyanyuiawo—Ŋutinya Wonye Loo alo Nyakpakpawoe?” si le May 15, 2000, ƒe Gbetakpɔxɔ me la me.\nAme miliɔn geɖe siwo nye Yesu Kristo yomedzelawo kpɔa dzidzɔ vavãtɔ\n[Nɔnɔmetata Tsoƒe si le axa 6]\nEtso Self-Pronouncing Edition of the Holy Bible, si me King James kple Revised Biblia gɔmeɖeɖewo le me\nƉoe Ɖe Amewo Ɖoe Ɖe Amewo “Aƒetɔ La Tsi Tre Vavã!”\nw01 3/15 axa 4-7


Minɔ Dzi Dem Ƒo Na Mia Nɔewo “Geɖe Wu”—Hebritɔwo 10:25 | Nusɔsrɔ̃\nGBE BUBU Afrikaans Albanian Altai Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Armenian (West) Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Bolivia Tokunɔgbe Boulou Brazil Tokunɔgbe Britain Tokunɔgbe Bulgarian Cakchiquel Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Colombia Tokunɔgbe Costa Rica Tokunɔgbe Croatian Cuba Tokunɔgbe Czech Czech Republic Tokunɔgbe Damara Dangme Danish Digor Douala Dutch Ecuador Tokunɔgbe Edo Efik El Salvador Tokunɔgbe Esan Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Garifuna Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hausa Hebrew Herero Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Jula Kabiye Kabuverdianu Kannada Kenya Tokunɔgbe Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malawi Tokunɔgbe Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mexico Tokunɔgbe Mingrelian Mixe Mixtec (Guerrero) Mongolian Moore Motu Mozambique Tokunɔgbe Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nicaragua Tokunɔgbe Nigerian Pidgin Norwegian Nzema Okpe Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Pidzin (Kamerun) Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Bolivia) Romania Tokunɔgbe Romanian Russia Tokunɔgbe Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovakia Tokunɔgbe Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Swedish Tagalog Taiwan Tokunɔgbe Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Venezuela Tokunɔgbe Vietnamese Waray-Waray Wolaita Xhosa Yoruba Zambia Tokunɔgbe Zande Zapotec (Isthmus) Zimbabwe Tokunɔgbe Zulu\n“Mina míanɔ mía nɔewo ŋu bum . . . míanɔ dzi dem ƒo na mía nɔewo, eye míawɔe geɖe wu, zi ale si miekpɔ be ŋkeke la le ɖoɖom.”—HEB. 10:24, 25.\nHADZIDZI: 90, 87\nNu ka tae apostolo Paulo zã nyagbe “míawɔe geɖe wu” esime wònɔ gbɔgblɔm na Kristotɔwo be woade dzi ƒo na wo nɔewo?\nAme kawoe wòle be míade dzi ƒo na egbea?\nAme kawoe ate ŋu ade dzi ƒo na hati Kristotɔwo?\n1. Nu ka tae apostolo Paulo gblɔ na Hebri Kristotɔ siwo nɔ anyi le ƒe alafa gbãtɔ me la be woade dzi ƒo na wo nɔewo “geɖe wu”?\nNU KA TAE wòle be míadze agbagba geɖe wu be míade dzi ƒo na amewo? Apostolo Paulo gblɔ susu siwo tae la ɖe agbalẽ si wòŋlɔ na Hebri Kristotɔwo la me. Egblɔ na wo be: “Mina míanɔ mía nɔewo ŋu bum, ale be míado ŋusẽ mía nɔewo na lɔlɔ̃ kple dɔ nyuiwo wɔwɔ, eye míaganɔ míaƒe kpekpewo gblẽm ɖi, abe ale si wòzu numame na ame aɖewo ene o, ke boŋ míanɔ dzi dem ƒo na mía nɔewo, eye míawɔe geɖe wu, zi ale si miekpɔ be ŋkeke la le ɖoɖom la.” (Heb. 10:24, 25) Le ƒe atɔ̃ pɛ ko me la, Yudatɔ Kristotɔ siwo nɔ Yerusalem la akpɔe be “Yehowa ƒe ŋkeke” si gbɔna Yerusalem dzi la tu aƒe eye woakpɔ dzesi si Yesu gblɔ, si afia be ele be woasi adzo le dua me ɖe woƒe agbe ta. (Dɔw. 2:19, 20; Luka 21:20-22) Yehowa ƒe ŋkeke ma va le ƒe 70 K.Ŋ. esime Romatɔwo va tsrɔ̃ Yerusalem.\n2. Nu ka tae wòle be dzidede ƒo na amewo nanɔ vevie na mí geɖe wu egbea?\n2 Egbea, susu geɖe li siwo tae wòle be míaxɔe ase be Yehowa ƒe ŋkeke ‘gã dziŋɔ’ la tu aƒe. (Yoel 2:11) Nyagblɔɖila Zefaniya gblɔ be: “Yehowa ƒe ŋkeke gã la tu aƒe! Etu aƒe, eye wòle du dzi sesĩe gbɔna!” (Zef. 1:14) Nuxlɔ̃amenya ma ku ɖe míaƒe ŋkekea hã ŋu. Esi Yehowa ƒe ŋkekea tu aƒe ŋutɔ ta la, Paulo gblɔ na mí be “míanɔ mía nɔewo ŋu bum, ale be míado ŋusẽ mía nɔewo na lɔlɔ̃ kple dɔ nyuiwo wɔwɔ.” (Heb. 10:24) Eya ta, ele be míagatsɔ ɖe le eme na mía nɔvi Kristotɔwo geɖe wu, ale be míate ŋu ade dzi ƒo na wo ɣesiaɣi si wòhiã.\nAME KAWOE WÒLE BE MÍADE DZI ƑO NA?\n3. Nya kae apostolo Paulo gblɔ ku ɖe dzidede ƒo na ame ŋu? (Kpɔ nɔnɔmetata si le nyati sia ƒe gɔmedzedze.)\n3 Biblia gblɔ be: “Nuxaxa le dzi me ɖe wòtea ame ƒe dzi ɖe anyi, ke nya nyui nana dzi kpɔa dzidzɔ.” (Lod. 12:25) Nya sia nye nyateƒe le mí katã gome. Ehiãna be woade dzi ƒo na mí katã ɣeaɖewoɣi. Paulo ɖee fia be ehiã be woade dzi ƒo na ame siwo dzi agba le be woanɔ dzi dem ƒo na ame bubuwo la gɔ̃ hã. Eŋlɔ na Kristotɔ siwo nɔ Roma la be: “Ele dzroyem vevie be makpɔ mi ɖa, be mana gbɔgbɔmenunana aɖe mi, ne ŋusẽ naɖo mia ŋu; alo be míade dzi ƒo na mía nɔewo boŋ; ame sia ame ƒe xɔse nado ŋusẽ nɔvia tɔ, mia tɔ kple tɔnye siaa.” (Rom. 1:11, 12) Ɛ̃, togbɔ be Paulo nye ame si dea dzi ƒo na amewo ale gbegbe hã la, ehiã be woade dzi ƒo na eya ŋutɔ hã ɣeaɖewoɣi.—Xlẽ Romatɔwo 15:30-32.\n4, 5. Ame kawoe míate ŋu ade dzi ƒo na egbea, eye nu ka tae?\n4 Ame siwo tsɔ nu geɖe sa vɔe ale be yewoate ŋu awɔ ɣeyiɣiawo katã ƒe subɔsubɔdɔa la dze na kafukafu. Wo dometɔ aɖewoe nye gbesiagbe mɔɖela wɔnuteƒewo. Nɔvi aɖewo tsɔ nu geɖe sa vɔe ale be yewoate ŋu awɔ mɔɖeɖedɔa. Alea kee wòle le dutanyanyuigblɔlawo, Betel dɔwɔlawo, nutome sue dzikpɔlawo kple wo srɔ̃wo, kple nɔvi siwo le dɔ wɔm le gbegɔmeɖeƒe siwo mele alɔdzedɔwɔƒea o la gome. Nɔvi siawo katã tsɔ nuwo sa vɔe ale be yewoate ŋu akpɔ vovo ɖe subɔsubɔdɔ kɔkɔea ŋu. Eya ta, ele be míanɔ dzi dem ƒo na wo. Ame aɖewo hã di vevie be yewoayi ɣeyiɣiawo katã ƒe subɔsubɔdɔa dzi, gake nɔnɔmeawo meɖe mɔ na wo o. Ne míede dzi ƒo na ame siawo hã la, edzɔa dzi na wo ŋutɔ.\n5 Nɔviŋutsu kple nɔvinyɔnu aɖewo gakpɔtɔ nye trewo le esi woɖoe be yewoawɔ ɖe Yehowa ƒe nudidi si nye be míaɖe srɔ̃ “le Aƒetɔ la me ko” la dzi. (1 Kor. 7:39) Nenema kee wòdzɔa dzi na srɔ̃nyɔnu dɔ sesẽ wɔlawo ne wo srɔ̃wo kafu wo. (Lod. 31:28, 31) Azɔ hã, ehiã be míade dzi ƒo na Kristotɔ siwo yi edzi wɔ nuteƒe le yometitiwo me alo le dɔléɣiwo la hã. (2 Tes. 1:3-5) Yehowa kple Kristo faa akɔ na nuteƒewɔla siawo katã.—Xlẽ 2 Tesalonikatɔwo 2:16, 17.\nHAMEMETSITSIWO DZEA AGBAGBA DEA DZI ƑO NA MÍ\n6. Le Yesaya 32:1, 2 ƒe nyaa nu la, akpa kae hamemetsitsiwo wɔna?\n6 Xlẽ Yesaya 32:1, 2. Yesu Kristo toa nɔvia amesiaminawo kple kpekpeɖeŋu si ‘amegã’ siwo nye alẽ bubuawo me tɔwo nana dzi dea dzi ƒo na ame siwo dzi nu te ɖo kple ame siwo ƒo dzi ɖe le le ɣeyiɣi sesẽ siawo me la hefiaa mɔ wo. Alea hãe wòle be wòanɔ, elabe hamemetsitsi siawo meɖua “aƒetɔ” ɖe ame bubuwo ƒe xɔse dzi o, ke boŋ wonye “hadɔwɔlawo” hena wo nɔviwo ƒe dzidzɔ.—2 Kor. 1:24.\n7, 8. Tsɔ kpe ɖe dzidede ƒo na nɔviawo ŋu la, aleke hamemetsitsiwo ate ŋu atu wo ɖoe?\n7 Hamemetsitsiwo ate ŋu asrɔ̃ apostolo Paulo ƒe kpɔɖeŋua. Eŋlɔ nya siawo na Kristotɔ siwo nɔ yometiti me tom le Tesalonika la be: “Esi míelɔ̃a nu le mia gbɔ o ta la, edzɔ dzi na mí vevie be, menye Mawu ƒe nya nyui la ɖeɖe ko míatsɔ ana mi o, ke míawo ŋutɔ mía ɖokuiwo hãe, elabena mieva zu míaƒe lɔlɔ̃tɔwo.”—1 Tes. 2:8.\n8 Esi Paulo di be yeana hamemetsitsi siwo tso Efeso nanya be ɣeaɖewoɣi la, dzideƒonyawo ɖeɖe mesu o la, egblɔ na wo be: “[Mikpe] ɖe ame siwo gbɔdzɔ la ŋu, eye . . . Aƒetɔ Yesu ƒe nya siawo nanɔ susu me na mi, esi eya ŋutɔ gblɔ be: ‘Dzidzɔ geɖe le nunana me wu nuxɔxɔ.’” (Dɔw. 20:35) Menye ɖeko Paulo dea dzi ƒo na nɔviawo ko evɔ o, ke edi hã be ‘yeazã yeƒe nuwo katã, eye woazã ye bliboe’ ɖe wo ta. (2 Kor. 12:15) Le mɔ ma ke nu la, menye nyagbɔgblɔ koe wòle be hamemetsitsiwo natsɔ ade dzi ƒo na nɔviawo ahafa akɔ na wo o, ke ele hã be woawɔ nu siwo aɖee afia be wotsɔ ɖe le eme na wo vavã.—1 Kor. 14:3.\n9. Aleke hamemetsitsiwo ate ŋu aɖo aɖaŋu na nɔviwo le mɔ si ade dzi ƒo na wo nu?\n9 Mía nɔewo tutu ɖo bia be míaɖo aɖaŋu na mía nɔewo, gake le go sia hã me la, ele be hamemetsitsiwo nasrɔ̃ Biblia me kpɔɖeŋua, ale be woaɖo aɖaŋu na amewo le mɔ si ade dzi ƒo na wo nu. Yesu ŋutɔ ɖo esia ƒe kpɔɖeŋu ɖedzesi aɖe ɖi na mí le eƒe ku kple tsitretsitsi megbe. Eɖo aɖaŋu na hame siwo nɔ Asia Sue la ŋkubiãtɔe, gake de dzesi ale si wòwɔe. Hafi wòaɖo aɖaŋu na hame siwo nɔ Efeso, Pergamo kple Tiatira la, ekafu wo ɖe dɔ nyui siwo wɔm wonɔ ta gbã. (Nyaɖ. 2:1-5, 12, 13, 18, 19) Egblɔ na hame si nɔ Laodikea la be: “Ame siwo katã gbɔ nyemelɔ̃a nu le o la, mekaa mo na wo, eye mehea to na wo. Eya ta do vevie nu eye nàtrɔ dzi me.” (Nyaɖ. 3:19) Esia ta, anyo be hamemetsitsiwo nasrɔ̃ Kristo ƒe kpɔɖeŋua ne wole aɖaŋu ɖom na nɔviawo.\nMENYE HAMEMETSITSIWO KOE WÒLE NA BE WOADE DZI ƑO NA AMEWO O\nDzilawo, ɖe miele hehe nam mia viwo be woade dzi ƒo na ame bubuwoa? (Kpɔ memama 10)\n10. Aleke mí katã míate ŋu atu mía nɔewo ɖoe?\n10 Menye hamemetsitsiwo ɖeɖe koe wòle na be woade dzi ƒo na amewo o. Paulo gblɔ na Kristotɔwo katã be woagblɔ “nya siwo nyo hena tutuɖo le ale si nɔnɔmea le nu, ale be wòaɖe vi na” amewo. (Ef. 4:29) Ele be mí katã míanɔ ŋudzɔ be míade dzesi “ale si nɔnɔmea” le na mía nɔviwo. Paulo ɖo aɖaŋu na Hebri Kristotɔwo be: “Mido ŋusẽ asi siwo wɔ gblɔdɔɔ kple klo siwo gbɔdzɔ la, eye miyi edzi mianɔ mɔ dzɔdzɔe ɖem na miaƒe afɔwo, ne nu si gli la nagaɖe ɖa le enu o, ke woada gbe le eŋu boŋ.” (Heb. 12:12, 13) Mí katã, ɖeviwo kple tsitsiawo siaa, míate ŋu ato dzideƒonyawo gbɔgblɔ na mía nɔewo me atu mía nɔewo ɖo.\n11. Aleke wokpe ɖe nɔvinyɔnu aɖe si ŋkɔe nye Marthe ŋu esime wòlé blanui vevie?\n11 Marthe, * si nye nɔvinyɔnu aɖe si lé blanui vevie ɣeaɖeɣi va yi la gblɔ be: “Gbe ɖeka, esi medo gbe ɖa na Yehowa be wòado ŋusẽm la, meva do go nɔvinyɔnu tsitsi aɖe si wɔ nu ɖe ŋunye le lɔlɔ̃ kple veveseɖeamenu me; eye nu ma tututue mehiã na ɣemaɣi. Azɔ hã, eƒo nu tso ale si eya ŋutɔ hã to nɔnɔme si me tom menɔ la tɔgbi me la ŋu nam, eye esia na mekpɔe be menye nye ɖeka koe le nɔnɔme sesẽ ma me tom o.” Anɔ eme be nɔvinyɔnu tsitsia ŋutɔ menya ale si gbegbe eƒe nyawo ɖe vi na Marthe o.\n12, 13. Aleke míate ŋu awɔ nya siwo le Filipitɔwo 2:1-4 la ŋu dɔe?\n12 Paulo ɖo aɖaŋu na hame si nɔ Filipi la me tɔwo katã be: “Eya ta ne dzideƒoname aɖe li le Kristo me, ne akɔfafa na ame lɔlɔ̃tɔe aɖe li, ne gbɔgbɔmehadede aɖe li, ne lɔlɔ̃ kple dɔmetɔtrɔ li la, mina nye dzidzɔ la nagba go to esia me be, susu ɖeka kple lɔlɔ̃ ɖekae le mia si, miewɔ ɖeka, eye tamesusu ɖeka le mia si. Migawɔ naneke le dzrehehe alo bubu dzodzro didi ta o, ke boŋ mitsɔ ɖokuibɔbɔ bu ame bubuwo be wonye gã wu mi, ale be miaganɔ miawo ŋutɔ miaƒe nyonyo ko dim o, ke miadi ame bubuwo hã ƒe nyonyo.”—Flp. 2:1-4.\n13 Ɛ̃, ele be mí katã míadze agbagba adi ame bubuwo ƒe nyonyo, ‘míafa akɔ na wo lɔlɔ̃tɔe,’ akpɔ gome le ‘gbɔgbɔmehadedewo’ me, eye míaɖe “lɔlɔ̃ kple dɔmetɔtrɔ” afia mía nɔviwo atsɔ ade dzi ƒo na wo.\nMƆ AÐEWO SIWO DZI MÍATO ADE DZI ƑO NA AMEWO\n14. Nu kae míate ŋu awɔ atsɔ ade dzi ƒo na amewo?\n14 Ame siwo ŋu míekpe ɖo va yi ƒe nuteƒewɔwɔ ŋuti nyawo sese ate ŋu ade dzi ƒo na mí, abe ale si wònɔ le apostolo Yohanes gome ene. Egblɔ be: “Nyemekpɔ dzidzɔ gã wu esia o: be mase be vinyewo yi edzi le zɔzɔm le nyateƒe la me.” (3 Yoh. 4) Mɔɖela geɖewo ate ŋu aɖi ɖase be esi yewose be ame siwo ŋu yewokpe ɖo wova xɔ nyateƒea ƒe aɖewoe nye esi va yi la le Yehowa subɔm nuteƒewɔwɔtɔe, eye kura gɔ̃ hã, wole mɔɖeɖedɔa wɔm la, esia de dzi ƒo na yewo ŋutɔ. Ne dzi ɖe le mɔɖela aɖe ƒo la, ŋkuɖoɖo ale si wòkpɔ dzidzɔ va yi la dzi nɛ ɖeɖe ate ŋu afa akɔ nɛ.\n15. Nu kae míate ŋu awɔ atsɔ ade dzi ƒo na ame siwo le subɔsubɔm nuteƒewɔwɔtɔe?\n15 Nutome sue dzikpɔla geɖewo gblɔ be, ne nya kpui aɖe gɔ̃ hãe nɔvi aɖe ŋlɔ tsɔ da akpe na yewo kple yewo srɔ̃wo le hame aɖe sasrã kpɔ vɔ megbe la, edea dzi ƒo na yewo ŋutɔ. Nenema kee hamemetsitsiwo, dutanyanyuigblɔlawo, mɔɖelawo kple Betel-ƒomea me tɔwo hã sena le wo ɖokuiwo me ne nɔvi aɖe gblɔ nya aɖe tsɔ da akpe na wo ɖe subɔsubɔdɔ si wɔm wole nuteƒewɔwɔtɔea ta.\nMÍA DOMETƆ ÐE SIA ÐE ATE ŊU ADE DZI ƑO NA AME\n16. Nu bɔbɔe kae míate ŋu awɔ atsɔ ade dzi ƒo na ame?\n16 Ke ne ewɔ na mí be míate ŋu ade dzi ƒo na amewo o le esi nu menya ƒona na mí o ta ya ɖe? Menye nu boo aɖekee hiã hafi míate ŋu ade dzi ƒo na ame o—ɖewohĩ nu si hiã koe nye be míako alɔgbɔnu esime míele gbe dom na amea. Ne amea ya meko alɔgbɔnu o la, ke ate ŋu afia be ele kuxi aɖe me tom, eye toɖoɖo ase eƒe nyawo ɖeɖe dzaa ate ŋu afa akɔ nɛ.—Yak. 1:19.\n17. Aleke wode dzi ƒo na nɔviŋutsu sɔhɛ aɖe esime wònɔ nɔnɔme sesẽ aɖe me tom?\n17 Nɔviŋutsu sɔhɛ aɖe si ŋkɔe nye Henri la se veve ŋutɔ esi fofoa si nye hamemetsitsi si ŋu wodea bubui la kple ƒometɔ kplikplikpli bubuwo do le nyateƒea me. Nutome sue dzikpɔla aɖe kplɔ Henri yi kɔfinoƒe aɖe woyi ɖano kɔfi, eye wòɖe mɔ nɛ wòɖe eƒe dzimenyawo gblɔ. Esia de dzi ƒo nɛ ŋutɔ. Henri de dzesii be nu si ko yeate ŋu awɔ atsɔ akpe ɖe yeƒe ƒometɔwo ŋu woatrɔ ava nyateƒea me ye nye be yealé nuteƒewɔwɔ me ɖe asi. Mawunyakpukpui siwo xexlẽ faa akɔ nɛ geɖe ye nye Psalmo 46; Zefaniya 3:17; kple Marko 10:29, 30.\nMí katã míate ŋu atu mía nɔewo ɖo ahade dzi ƒo na mía nɔewo (Kpɔ memama 18)\n18. (a) Nu kae Fia Salomo ŋlɔ tso dzidede ƒo na ame ŋu? (b) Aɖaŋu kae apostolo Paulo ɖo na mí?\n18 Marthe kple Henri ƒe ŋutinyawo ɖee fia be míate ŋu ade dzi ƒo na nɔvi aɖe si hiã akɔfafa. Fia Salomo ŋlɔ bena: “Nya si wogblɔ ɖe egblɔɣi la vivina loo! Mokɔkɔ [ɖe ame] doa dzidzɔ na dzi; eye nya nyui dea agbe ƒuwo me.” (Lod. 15:23, 30, etenuŋɔŋlɔ) Gakpe ɖe eŋu la, Gbetakpɔxɔ alo nyati siwo le míaƒe nyatakakadzraɖoƒea xexlẽ ate ŋu ade dzi ƒo na ame si dzi nu te ɖo vevie. Paulo ɖee fia be Fiaɖuƒehawo dzidzi ɖekae ate ŋu ade dzi ƒo na ame si wòhiã be woade dzi ƒo na. Eŋlɔ bena: “Miyi edzi mianɔ nu fiam mia nɔewo, eye mianɔ dzi dem ƒo na mia nɔewo kple psalmowo, Mawu kafukafu nyawo, kple gbɔgbɔmehawo dzidzi ŋudzedzekpɔkpɔtɔe, eye midzi ha le miaƒe dziwo me na Yehowa.”—Kol. 3:16; Dɔw. 16:25.\n19. Nu ka tae wòahiã be míanɔ dzi dem ƒo na mía nɔewo geɖe wu le ŋkeke siwo gbɔna me, eye nu kae wòle be míawɔ?\n19 Dzidede ƒo na mía nɔewo agava hiã geɖe wu zi ale si míekpɔe be Yehowa ƒe ŋkekea “le ɖoɖom.” (Heb. 10:25) Eya ta, abe ale si Paulo gblɔe na ehati Kristotɔwo le eƒe ŋkekea me ene la, “miyi edzi mianɔ dzi dem ƒo na mia nɔewo, eye mianɔ mia nɔewo tum ɖo, abe ale si ko miele ewɔm vavã hã ene.”—1 Tes. 5:11.\n^ mm. 11 Míetrɔ ŋkɔawo.\nOdio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 2018


Agbemeŋutinya: Yehowa Megblẽm Ði Gbeɖe O! | Erika Nöhrer Bright\nGbetakpɔxɔ—Tata Si Míesrɔ̃na | March 2018\nGBE BUBU Afrikaans Albanian Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Douala Dutch Edo Efik Esan Estonian Eŋlisi Eʋegbe Fijian Finnish Fon Franse Ga Garifuna Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidzin (Kamerun) Polish Ponapean Portuguese Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South Africa Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nYehowa Megblẽm Ði Gbeɖe O!\nAbe ale si Erika Nöhrer Bright gblɔe ene\nMenɔ nyɔnuvi sue ene siwo wotia be woatsɔ seƒoƒowo ana Adolf Hitler le eƒe nuƒo aɖe ƒoƒo vɔ megbe la dome. Nu ka tae wotiam? Fofonye ƒo eɖokui ɖe Nazitɔwo ƒe dɔwɔnawo me ŋutɔ, eye wònye dunyahehabɔbɔ ma ƒe alɔdze si le míaƒe nutoa me la ƒe amegã aɖe ƒe ʋukula. Danye nye Katolikotɔ dovevienu aɖe eye wòdi be mava nye sista. Togbɔ be nuwo nɔ alea hã, nyemeva zu Nazitɔ o, eye nyemezu sista hã o. Na maɖe eme na wò.\nDUGÃ si nye Graz, si le Austria ye wodzim le. Esi mexɔ ƒe adre la, wodem suku aɖe si me wonaa hehe amewo le hã be woanye sistawo. Ke hã, gbɔdɔnuwɔna aɖewo siwo yi edzi le nunɔlawo kple sistawo dome si teƒe mekpɔ la wɔ moyaa nam ŋutɔ. Eya ta, mede ƒe ɖeka hafi danye na medo le suku ma o.\nMíaƒe ƒomea ƒe foto, Papa do asrafowu\nEmegbe meva de suku bubu aɖe eye menɔ kpoa dzi. Le zã aɖe me la, fofonye va kplɔm dzoe le sukua, elabena wonɔ bɔmb dam ɖe Graz vevie. Eya ta, míeyi ɖadi sitsoƒe le Schladming. Esi míeto tɔdzisasrãa dzi ge ɖe dua me vɔ teti koe woda bɔmb wògbã tɔdzisasrãa. Ɣebubuɣi esime nye kple mamanye míenɔ xɔxɔnua la, aʋawɔyameʋu siwo dzo va to dua ta tututu la me nɔlawo nɔ tu dam aƒea me. Kaka aʋaa nake la, míekpɔe be míate ŋu aɖo ŋu ɖe sɔlemea kple dziɖuɖua siaa ŋu o.\nMEVA DZE SI KPEKPEÐEŊUNALA SI MEGBLẼA AME ÐI O\nLe ƒe 1950 me la, Yehowa Ðasefo aɖe va nɔ Biblia srɔ̃m kple danye. Meɖoa to ne wole nua srɔ̃m eye mekplɔa Dada ɖo míedea hame ƒe kpekpe aɖewo gɔ̃ hã. Esi Dada va ka ɖe edzi be Yehowa Ðasefowo sie nyateƒea le la, exɔ nyɔnyrɔ le ƒe 1952 me.\nƔemaɣi la, ewɔna nam be hame si me míenɔ la le abe nyagãɖeɖiwo ƒe ha aɖe ko ene. Gake emegbe esi míeva de kpekpe aɖe le hame bubu si me sɔhɛ geɖe nɔ me la, meva kpɔe be sigbeɖe, menye nyagãɖeɖiwo ƒe habɔbɔe wònye kura o! Esi míetrɔ yi Graz la, meva nɔ kpekpeawo katã dem, eye eteƒe medidi hafi nye hã meva ka ɖe edzi be nyateƒeae nye ema srɔ̃m menɔ o. Meva kpɔe hã be Yehowa nye Mawu si megblẽa esubɔlawo ɖi gbeɖe o. Eye ne nɔnɔme sesẽwo ɖe kpe na mí ale gbegbe be wɔna vɔ le mía ŋu gɔ̃ hã la, megblẽa mí ɖi o.—Ps. 3:5, 6.\nMenɔ didim vevie be magblɔ nyateƒea na amewo. Nɔvinyewoe meƒo nu tso nyateƒea ŋu na gbã. Ɣemaɣi la, daanye eneawo ʋu le aƒe me xoxo, eye wonye sukunufialawo. Gake meyi ɖasrã wo kpɔ le kɔƒe vovovo siwo me wonɔ la me hede dzi ƒo na wo be woasrɔ̃ Biblia. Mlɔeba, nɔvinyeawo katã va srɔ̃ Biblia hezu Yehowa Ðasefowo.\nLe kwasiɖa evelia me tso esime medze tso aƒe me yi aƒe me dɔa gɔme la, medo go nyɔnu aɖe si le eƒe ƒe 30-awo me, eye mete Biblia sɔsrɔ̃ kplii. Ewɔ ŋgɔyiyi va xɔ nyɔnyrɔ eye emegbe srɔ̃a kple viaŋutsu eve hã wɔ nenema ke. Nusɔsrɔ̃ kplii do ŋusẽ nye ŋutɔ hã nye xɔse. Nu ka tae? Ame aɖeke mesrɔ̃ Biblia kplim hafi meva xɔ nyateƒea o. Eya ta, medzrana ɖo ɖe nusɔsrɔ̃ ɖe sia ɖe ŋu nyuie. Ne míagblɔe la, efia be mefiaa nu ɖokuinye gbã ale be mate ŋu afia nu nye Biblia nusrɔ̃via hã! Esia na megase nyateƒea gɔme nyuie wu. Le April 1954 me la, mexɔ nyɔnyrɔ tsɔ ɖo kpe adzɔgbe si meɖe na Yehowa dzi.\n‘WOTI MÍA YOME, KE WOMEGBLẼ MÍ ÐI O’\nLe ƒe 1955 me la, mede dukɔwo dome takpekpewo le Germany, France kple England. Esime menɔ London la, medo go Albert Schroeder. Ɣemaɣi la, enye sukunufiala le Gilead Biblia Sukua, eye emegbe eva nye Dɔdzikpɔhaa me tɔ. Esime míenɔ tsa ɖim le Britain Blemanudzraɖoƒea la, Nɔviŋutsu Schroeder he míaƒe susu yi Biblia ƒe blema asinuŋɔŋlɔgbalẽ aɖewo dzi. Mawu ƒe ŋkɔ si wotsɔ Hebri ŋɔŋlɔdzesiwo ŋlɔ la dze le wo me, eye wòƒo nu tso woƒe vevienyenye ŋu na mí. Esia wɔ dɔ ɖe dzinye ŋutɔ eye wògatem ɖe Yehowa ŋu geɖe wu, si wɔe be meɖoe kplikpaa wu tsã be maɖe gbeƒã Mawu ƒe Nyaa me nyateƒea na amewo.\nNye kple nye zɔhɛ (ɖusime), esime míenye mɔɖela veviwo le Mistelbach, le Austria\nMezu gbesiagbe mɔɖela le January 1, 1956 dzi. Ɣleti ene megbe la, woɖom mɔɖela vevi le Austria. Ɣemaɣi la, Ðasefo aɖeke menɔ Mistelbach, si nye du si me woɖom ɖo la o. Gake kuxi bubu aɖe hã dze ŋgɔm. Nye kple nye zɔhɛ mɔɖelaa míeto vovo. Mexɔ ƒe 19 kloe ɣemaɣi eye metso dugã me; ke eya xɔ ƒe 25 eye wòtso kɔƒe me. Nyemefɔna kaba ŋdi me o; gake eya fɔna kaba. Nyememlɔa anyi kaba zã me o; gake eya mlɔa anyi kaba. Ke hã, Biblia ƒe mɔfiamewo dzi wɔwɔ wɔe be míete ŋu kpɔ kuxi mawo gbɔ eye míenye zɔhɛ nyuiwo na mía nɔewo le mɔɖeɖedɔa me.\nLe nyateƒe me la, míedo go kuxi siwo lolo wu. Woti mía yome gɔ̃ hã, gake Yehowa ‘megblẽ mí ɖi o.’ (2 Kor. 4:7-9) Gbe ɖeka esime míenɔ gbeƒã ɖem le kɔƒe aɖe me la, ame aɖewo ɖe asi le woƒe avuwo ŋu. Kasia, avu gã aɖewoe nye ema lũ ɖe mía dzi, wole wowóm heklẽ aɖu ɖe mía ŋu. Míelé mía nɔewo ƒe asi hedo gbe ɖa be, “Yehowa, míeɖe kuku ne avuawo ɖu mí la, na míaku kaba!” Esime avuawo gogo mí abe abɔ ƒe didime ko ene la, wotɔ heʋuʋu woƒe asikewo, eye wotrɔ dzo. Míese le mía ɖokui me be Yehowa ye kpɔ mía ta. Eyome míeɖe gbeƒã le kɔƒe bliboa me, eye dzidzɔtɔe la, ameawo xɔ mí nyuie ŋutɔ. Ðewohĩ esi avuawo mewɔ nu vevi mí o alo ale si míeyi edzi ɖe gbeƒã le nudzɔdzɔ dovoɖiname ma megbe gɔ̃ hã la wɔ nuku na wo. Emegbe wo dometɔ aɖewo va zu Ðasefowo.\nNu bubu aɖe gadzɔ si na míevɔ̃. Gbe ɖeka, míaƒe aƒea tɔ mu aha vlevlevle hafi gbɔ va aƒea me eye wònɔ gbɔgblɔm be yeawu mí, elabena míele fu ɖem na nutoa me tɔwo. Srɔ̃a dze agbagba be yealé avua, gake gbeɖegbeɖea koe. Míenɔ míaƒe xɔ me le dzisasrãa dzi nɔ nu sia nu si nɔ edzi yim la sem. Míefɔ zikpuiwo ɖo míaƒe ʋɔtrua nu enumake hete míaƒe agbawo fɔfɔ. Esi míeʋu ʋɔtrua be míasi la, aƒea tɔ ye nye ema le tsitre ɖe mɔa nu eye wòlé hɛ gã aɖe ɖe asi. Eya ta, míetsɔ míaƒe agbawo hesi to megbeʋɔtrua nu heɖi to abɔa me, eye míegatrɔ va aƒea me azɔ o.\nMíekpɔ xɔ le amedzrodzeƒe aɖe. Míenɔ afi ma ƒe ɖeka kloe, eye esia de míaƒe subɔsubɔdɔa dzi ŋutɔ. Le mɔ ka nu? Amedzrodzeƒea nɔ dua titina, eye míaƒe Biblia nusrɔ̃vi aɖewo di be yewoasrɔ̃ Biblia le afi ma. Eteƒe medidi o, míeva nɔ agbalẽ me nusɔsrɔ̃a kple kwasiɖa sia kwasiɖa ƒe Gbetakpɔxɔ Nusɔsrɔ̃a wɔm le míaƒe xɔa me, eye ame abe 15 ene dea kpekpea.\nMíenɔ Mistelbach ƒe ɖeka kple edzivɔ. Emegbe woɖom ɖe Feldbach, le Graz ƒe anyieheɣedzeƒe godzi. Wona zɔhɛ mɔɖela bubum, gake le afi sia hã la, hame aɖeke menɔ anyi o. Míenɔ xɔ sue aɖe me le atixɔ aɖe ƒe dzisasrã evelia dzi. Ne ya le ƒoƒom to xɔtiawo domee la, yaa ƒe hoowɔwɔ ɖea toɣli, eya ta míetsɔ nyadzɔdzɔgbalẽwo tre doawo. Azɔ hã, vudo mee míedua tsi le hafi zãna. Gake míaƒe agbagbadzedzeawo ɖe vi. Le ɣleti ʋɛ aɖewo megbe la, míeɖo ƒuƒoƒo ɖe afi ma. Emegbe ƒome aɖe si míesrɔ̃ Biblia kplii la me tɔ 30 va xɔ nyateƒea!\nNuteƒekpɔkpɔ siawo na mekpɔe be Yehowa megblẽa ame siwo tia Fiaɖuƒea ƒe nuwo yome la ɖi gbeɖe o, eye esia wɔe be megalɔ̃ Yehowa wu. Ne amegbetɔ aɖeke mate ŋu axɔ na mí o gɔ̃ hã la, Yehowa ya li na mí ɖaa.—Ps. 121:1-3.\nMAWU ƑE “DZƆDZƆENYENYE ƑE NUÐUSI” LÉM ÐE TE\nLe ƒe 1958 me la, wowɔ ɖoɖo ɖe dukɔwo dome takpekpe aɖe ŋu le New York City le Yankee Stadium kple Polo Grounds. Mekpe agbalẽ ɖo be made, eye Austria alɔdzedɔwɔƒea biam be madi be manɔ Gilead Suku ƒe klas 32 lia me hã. Aleke wɔ mana mɔnukpɔkpɔ nyui sia nato ŋunye? Meɖo eŋu na wo enumake be, “Ɛ̃!”\nLe Gilead Sukua la, menɔ Martin Poetzinger xa. Eto nɔnɔme dziŋɔwo me le Nazi fuwɔamesaɖawo me. Eya hã va zu Dɔdzikpɔhaa me tɔ emegbe. Le sukuxɔa me la, Martin doa dalĩ bianam ɣeaɖewoɣi be, “Erika, nu kae nya ma fia le Germanygbe me?”\nEva ɖo ɣeaɖeɣi le míaƒe sukua deɣi la, Nathan Knorr na míenya dukɔ siwo me woaɖo mí ɖo. Woaɖom ɖe Paraguay. Esi wònye be nyemetsi boo ɣemaɣi o ta la, ehiã be maxɔ mɔɖeɖe tso fofonye gbɔ hafi mate ŋu age ɖe dukɔ ma me. Esi mexɔ mɔɖeɖea tso egbɔ megbe la, meyi Paraguay le March 1959 me. Meva nɔ dutanyanyuigblɔlawo ƒe aƒe aɖe me le Asunción, eye wona zɔhɛ yeyem.\nEteƒe medidi o, medo go Walter Bright, si nye dutanyanyuigblɔla si nɔ Gilead Suku ƒe klas 30 lia me. Míeva ɖe srɔ̃ eye míekpe ɖe mía nɔewo ŋu míekpe akɔ kple agbemekuxiwo. Ɣesiaɣi si nɔnɔme sesẽ aɖe do mo ɖa la, míexlẽa Yehowa ƒe ŋugbedodo si le Yesaya 41:10. Afi ma gblɔ be: “Mègavɔ̃ o, elabena meli kpli wò. Mègatsi dzi o, elabena nyee nye wò Mawu. Mado ŋusẽ wò.” Esia naa kakaɖedzi mí be zi ale si míeku kutri wɔ nuteƒe na Mawu hetsɔ Fiaɖuƒea ɖo nɔƒe gbãtɔ la, magblẽ mí ɖi gbeɖe o.\nEmegbe woɖo mí ɖe nuto bubu aɖe si te ɖe Brazil ƒe dea dzi la me. Le afi ma la, sɔlemehakplɔlawo ƒo dzo ɖe sɔhɛwo te be woanɔ kpewo dam dutanyanyuigblɔlawo ƒe aƒe si me míenɔ la, evɔ menye ɖe aƒea nɔ nɔnɔme nyui me hafi hã o. Ɣemaɣi lɔƒo la, Walter va te Biblia sɔsrɔ̃ kple kpovitɔwo ƒe amegã. Ekpɔ egbɔ be kpovitɔwo va tɔna ɖe míaƒe aƒea gbɔ hena kwasiɖa ɖeka, si wɔe be mía yome tilawo megaɖe fu na mí o. Esia megbe kpuie la, habɔbɔa na míeʋu yi xɔ si nyo wu la me le Brazil ƒe dea godo. Esia va de mía dzi, elabena ewɔe be míetea ŋu wɔa kpekpewo le Paraguay kple Brazil siaa. Kaka míadzo le afi ma la, woɖo hame sue eve ɖe nutoa me.\nNye kple srɔ̃nye Walter, esime míenye dutanyanyuigblɔlawo le Asunción, le Paraguay\nYEHOWA GALE KPEKPEM ÐE ŊUNYE\nNye ɖɔktawo na menya be nyemate ŋu adzi vi o, eya ta esi meva de dzesii le ƒe 1962 me be mefɔ fu la, ewɔ nuku na nye kple srɔ̃nye ŋutɔ! Mlɔeba, míeʋu va tsi Hollywood, le Florida, afi si te ɖe Walter ƒe ƒometɔwo ŋu. Eva ɖo ɣeaɖeɣi la, nɔnɔmeawo mesɔ na nye kple Walter be míawɔ mɔɖeɖedɔa o, le ƒomegbanɔamedziwo ta. Ke hã, míeyi edzi tsɔ Fiaɖuƒea ƒe nuwo ɖo nɔƒe gbãtɔ.—Mat. 6:33.\nEsi míeva Florida le November 1962 me la, míekpɔ nane teƒe si wɔ nuku na mí. Esi medzɔa dzi na nutoa me tɔwo be ameyibɔwo kple yevuwo naƒo ƒu ɖekae o ta la, nɔvi siwo nye ameyibɔwo wɔa woƒe kpekpewo ɖe vovo eye nɔvi siwo nye yevuwo hã wɔa wo tɔ ɖe vovo, eye nuto siwo me woɖea gbeƒã le hã le vovo. Gake Yehowa medea vovototo amewo me le ŋutigbalẽ ƒe amadede ta o, eye eteƒe medidi hafi ame ƒomevi eveawo va tsaka ɖe hameawo me o. Edze kɔtɛ be Yehowa ƒe asi nɔ ɖoɖo sia me, elabena hame geɖe le nuto ma me fifia.\nNublanuitɔe la, ahɔhɔ̃ me kansa wu Walter le ƒe 2015 me. Srɔ̃ŋutsu nyui aɖee wònye nam ƒe 55 sɔŋ, elɔ̃ Yehowa eye ekpe ɖe nɔvi geɖe ŋu. Mele mɔ kpɔm be magakpɔe ake wòanɔ lãmesẽ me ne wova fɔe ɖe tsitre.—Dɔw. 24:15.\nMele ɣeyiɣiawo katã ƒe subɔsubɔdɔa wɔm ƒe 40 kple edzivɔe nye esia, eye mekpɔ dzidzɔ kple yayra geɖe. Medaa akpe na Yehowa ɖe esia ta. Le kpɔɖeŋu me, nye kple Walter míekpɔ míaƒe Biblia nusrɔ̃vi 136 ƒe nyɔnyrɔxɔxɔ teƒe. Ele eme be míedo go nɔnɔme sesẽwo hã ya. Gake míexa ɖe wo ta dzudzɔ mía Mawu si wɔa nuteƒe la subɔsubɔ o. Ke boŋ, míegate ɖe eŋu wu heɖo ŋu ɖe eŋu be wòakpɔ míaƒe kuxiwo gbɔ na mí le eya ŋutɔ ƒe ɣeyiɣi dzi kple mɔ si nu wòkpɔ be esɔ le nu. Eye ekpɔa wo gbɔ hã vavã!—2 Tim. 4:16, 17.\nMesusua Walter ŋutɔ, gake mɔɖeɖedɔa kpe ɖe ŋunye mete ŋu le dzi dom. Nufiafia amewo ɖea vi nam ŋutɔ, eye mekpɔe be nuƒoƒo tso tsitretsitsia ŋu gɔ̃ hã kpena ɖe ŋunye. Vavãe, mɔ geɖe siwo nu Yehowa kpe ɖe ŋunye le la wu gbɔgblɔ. Abe ale si wòdo ŋugbee ene la, ekpe ɖe ŋunye, edo ŋusẽm, eye wòtsɔ eƒe “dzɔdzɔenyenye ƒe nuɖusi” lém ɖe te.—Yes. 41:10.\nKristotɔzuzu Bia Be Ame Naxɔ Nyɔnyrɔ\nDzilawo—Ðe Miele Kpekpem Ðe Mia Viwo Ŋu Be Woawɔ Ŋgɔyiyi Ava Xɔ Nyɔnyrɔa?\nNYABIABIA SIWO TSO EXLẼLAWO GBƆ Nyabiabia Siwo Tso Exlẽlawo Gbɔ\nAmedzrowɔwɔ—Ehea Dzidzɔ Vɛ, Eye Ehiã Vevie Ŋutɔ!\nAGBEMEŊUTINYA Yehowa Megblẽm Ði Gbeɖe O!\nAmehehe—Mawu Ƒe Lɔlɔ̃ɖeɖefia Ye Wònye\n‘Ðo To Amehehe, Ne Nàdze Nunya’\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA March 2018\nAudio Nu siwo woate ŋu aƒo ase ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA March 2018\nGBETAKPƆXƆ—TATA SI MÍESRƆ̃NA March 2018\nYehowa Yra Mí Esi Míewɔ Nu Si Wòdi Tso Mía Si\nMíekpɔ Mawu Ƒe Amenuveve Teƒe Le Mɔ Geɖe Nu


GBE BUBU Afrikaans Albanian Amharic Arabic Armenian Bengali Bulgarian Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Iloko Indonesian Italian Japanese Kannada Kinyarwanda Kirghiz Kirundi Korean Lingala Lithuanian Macedonian Malagasy Malayalam Maltese Myanmar Nepali Norwegian Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tahitian Tamil Tetun Dili Thai Tigrinya Tsonga Turkish Twi Ukrainian Urdu Vietnamese Xhosa Zulu\nAɖulãdɔ—Ele Fu Ðem Na Wòa?\nENYE dɔléle siwo bɔ wu la dometɔ ɖeka. Ke hã dɔ sia menya kpɔna dzea si le gɔmedzedzea me o. Dɔléle vɔ̃ɖi si nye aɖulãdɔ míewɔnɛ. Agbalẽ aɖe gblɔ be aɖulãdɔ nye numedɔléle siwo “gblẽa nu le ame ƒe lãmesẽ ŋu vevie” la dometɔ ɖeka. (International Dental Journal) Agbalẽ ma ke gblɔ kpee be numedɔlélewo gblẽa nu geɖe le “ame ɖekaɖekawo kple amehaawo ŋu, wonana ame kpea fu hesea veve vevie, nuɖuɖu zua dɔ nɛ eye megasea vivi na agbea o.” Numedzodzro tso dɔléle sia si ɖe kpe na ame geɖewo ŋu akpe ɖe ŋuwò nànya ale si nàwɔ aƒo asa nɛ.\nNya Vevi Aɖewo Tso Aɖulãdɔ Ŋuti\nAɖulãdɔ ƒe akpa vovovowoe li. Le gɔmedzedzea la, enana aɖulãwo alo nyèdewo tena. Ne aɖulãwo toa ʋu la, ate ŋu anye aɖulãdɔ ƒe dzesie. Esia tea ŋu dzɔna ne ame le nu me klɔm alo le aɖutɛ me ɖem, alo aɖulãwo ŋutɔ nanɔ anyi ko ato ʋu. Ne aɖudɔdalawo le aɖua dom kpɔ ko wòto ʋu la, efia be aɖulãdɔ ƒe gɔmedzedzee nye ema.\nNe aɖulãdɔ le tsitsim la, aɖuwo ƒe lãkusiwo kple aɖuŋuƒu siwo léa aɖuawo ɖe te la dome tea gbegblẽ. Aɖulãdɔ sia menana dzesi aɖeke o va se ɖe esime wòtsi nyuie. Ne aɖulãdɔ tsi va ɖo afi aɖe la, etea ŋu nana aɖulãwo tena ɖa le aɖuawo ŋu, aɖuawo gbɔdzɔna, eye wo dome kena, enana ame ƒe nu me ʋẽna, aɖulã alo nyèdewo nɔa nyinyim henana aɖuawo dzena abe ɖe wodidi ŋutɔ ene, eye aɖulãwo nɔa ʋu tom.\nNu Siwo Gbɔ Aɖulãdɔ Tsona Kple Ŋusẽ Si Wòkpɔna Ðe Ame Dzi\nNu geɖewo gbɔe aɖulãdɔ tsona. Aɖuawo tea ŋu ƒoa sogo alo ƒoa ba. Sogo alo aɖuŋuba, si nye nugbagbevi nyaŋuinyaŋui siwo léna ɖe aɖuwo ŋu edziedzi gbɔ koŋue dɔ sia tsona. Ne womeɖe sogoawo ɖa le aɖuawo ŋu o la, woate ŋu ana aɖulãawo nate. Le ɣeyiɣi aɖe megbe la, aɖulãawo va nɔa tetem ɖa le aɖuawo ŋu si nana be mɔ va tsia aɖuawo kple aɖulãawo dome. Eye sogoawo va ɖoa wo dome. Ne sogoawo nya ɖo wo dome ko la, wotea lãkusiawo kple aɖuŋuƒuawo dome gbegblẽ. Eɖanye aɖuawo ŋue sogoawo le loo alo wo domee wole o, wotea ŋu va sesẽna ŋutɔ. Nugbagbevi nyaŋuinyaŋuiwo tsyɔa sogo sesẽ siawo hã dzi, eye esi wònye sogo siawo léna ɖe aɖuawo ŋu kpaɖii ta la, wo ɖeɖe le aɖuawo ŋu zua dɔ. Esia ate ŋu awɔe be nugbagbevi siawo nayi edzi agblẽ nu le aɖulãawo ŋu vevie.\nAɖulãdɔ tea ŋu tsoa nu bubuwo hã gbɔ. Nu siwo gbɔ wòtsona dometɔ aɖewo ate ŋu anye bemalémale na ame ƒe nu me, atike siwo tsia dɔlélenutsiŋutete ƒe dɔwɔwɔ nu, dɔlékuiwo, nuteɖeamedzi, suklidɔ (alo aɖuɖɔvividɔ) si ŋu womele ŋku lém ɖo o, aha tsu nono kple sigarɛtnono kpakple lãmetsiwo ƒe tɔtrɔ si fufɔfɔ hena vɛ.\nAɖulãdɔ ate ŋu agblẽ nu le ŋuwò le go bubuwo hã me. Ate ŋu ana be nànɔ veve sẽm le nu me alo wò aɖuwo natu, si awɔe be màte ŋu aɖo aɖu nuɖuɖu dzi ahase vivi nɛ o. Ate ŋu agblẽ nu le wò nuƒoƒo kple wò mo ƒe dzedzeme hã ŋu. Numekuku ɖee fia hã be ne ame ƒe nu me le dedie la, ekpɔa ŋusẽ ɖe ameti bliboa ƒe lãmesẽ dzi.\nDzesidede Dɔa Kple Edada\nAleke nàwɔ anya be aɖulãdɔ le ye ŋu? Ðewohĩ àkpɔ eƒe dzesi siwo ŋu míeƒo nu tsoe le nyati sia me la le ɖokuiwò ŋu. Ne èkpɔ dzesi siawo dometɔ aɖe la, ekema anyo be nàna aɖudɔdala bibi aɖe nalé ŋku ɖe wò aɖulãwo ŋu ahakpɔe ɖa be aɖulãdɔe hã.\nÐe woate ŋu ada aɖulãdɔa? Woate ŋu adae ne edze egɔme teti. Gake ne eva tsi la, nu si woate ŋu awɔ koe nye be woalé enu ale be magagblẽ aɖuŋuƒuwo kple eƒe lãkusiawo o. Aɖudɔdalawo zãa dɔwɔnu deŋgɔ siwo ate ŋu aɖe sogoawo kple nugbagbevi nyaŋuinyaŋui siwo le aɖua ƒe aɖulãwo ŋu kple esiwo le etome hã.\nNe ŋutete mele ŋuwò alo aɖudɔdala bibiwo mele miaƒe nutoa me akpɔ gbɔwò o hã la, nu vevitɔ si nàte ŋu awɔe nye be nàƒo asa na dɔléle vɔ̃ɖi sia si menya kpɔna dzea si bɔbɔe o. Beléle nyuie na wò nu me edziedzie ana nàƒo asa na aɖulãdɔ.\nLÉ BE NA WÒ NU ME\nKlɔ nu me zi eve ya teti gbe sia gbe. Ahiã be ame aɖewo ya naklɔ nu me edziedzi, ɖewohĩ ne woɖu nu vɔ megbe be woate ŋu aƒo asa na aɖulãdɔ\nZã brɔs si bɔbɔ, eye nàtutu aɖuawo ŋu blewuu\nZã aɖutɛmeɖenu nàtsɔ anɔ aɖutɛ me ɖem blewuu gbe sia gbe, eye ne ehiã la zã brɔs alo aɖutɛmeɖenu siwo ŋu wotrɔ asi le etɔxɛe nàtsɔ awɔ esiae\nƉoe Ɖe Amewo Ɖoe Ɖe Amewo Aɖulãdɔ—Ele Fu Ðem Na Wòa?\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! Ame Kae Nye Xɔlɔ̃ Nyui?\nƉoe Ɖe Amewo Ɖoe Ɖe Amewo NYƆ! Ame Kae Nye Xɔlɔ̃ Nyui?\nNYƆ! Ame Kae Nye Xɔlɔ̃ Nyui?